
imKOPuCLRL 

La începutul primăverii anului 2007, în 
oraşul Amsterdam, Olanda, Adamus Saint- 
Germain, un Maestru Ascensionat, cu o lungă şi 
spectaculoasă istorie, a adunat laolaltă un grup de 
Maeştri ai Noii Energii şi de învăţători. În mesajul 
de deschidere, transmis prin Geoffrey Hoppe, 
Saint-Germain a dezvăluit că scopul acestei 
adunări foarte speciale era acela de a scrie o 
carte. Cartea s-ar fi numit „Maeştri în Noua 
Energie” şi ar fi fost un dar de înţelepciune şi 
inspiraţie pentru acei oameni care au ales să 
păşească în măiestrie în această perioadă de 
măreaţă şi profundă schimbare pe Pământ. 
Energia şi informaţiile transmise şi-ar fi avut 
izvorul în înţelepciunea celor care au trecut deja 
prin procesul de a deveni Maeştri ai Noii Energii 
şi care ar fi ajutat să deschidă calea pentru cei 
care vor urma. Astfel, în timpul acestei adunări, 
Saint-Germain a adunat energia colectivă a 
acestui grup şi a transmis-o în acest material, care 


a devenit acum cartea pe care o ţineţi în mâini. 


Acest proces al colectării energiei grupului şi 
al transmiterii înapoi printr-o singură voce se 
numeşte Shoud. Astfel, această carte este un 
Shoud al energiilor lui Adamus Saint-Germain şi al 
fiecăruia dintre Maestro Noii Energii, care au 
răspuns chemării şi s-au adunat împreună în 
Amsterdam, Olanda, Oraşul Maeştrilor 
înregistrările audio originale ale mesajelor lui 
Saint-Germain au fost transcrise şi foarte puţin 
prelucrate, doar atât cât să fie citite cu uşurinţă. 
Nu au fost făcute schimbări sau adăugiri la 


cuvintele originale ale lui Saint-Germain. 


PESPRL APAMUS 5AIrfPOLKnaIN 

Adamus Saint-Germain este Profesor 
Maestru şi învăţător din Consiliul Crimson, care 
transmite mesaje ale Nouii Energii, precum şi un 
plan pedagogic prin intermediul lui Geoffrey 
Hoppe. 

Multe au fost scrise în istorie de-a lungul 
timpului şi multe poveşti au fost spuse despre 


acest personaj intrigant şi cumva enigmatic. 


Adamus este o entitate remarcabilă, care s-a 
manifestat în multe vieţi, exprimând o varietate de 
identități, tărind multe aventuri pe Pământ. În 
viaţa în care s-a manifestat ca Saint-Germain, s-a 
născut în Spania, dintr-un tată portughez, de 
origine evriască, şi o mamă cu ascendență 
spaniolă regească. A ales să se numească Contele 
de Saint-Germain când şi-a început călătoriile prin 
Europa. A consiliat regi şi alte autorităţi şi a fost 
cunoscut drept un mare alchimist - un mare 
mânuitor al energiei. Şi astăzi îi face plăcere să fie 
numit „Profesorul Adamus”. 

Adamus Saint-Germain se află aici să 
pregătească învățătorii Noii Energii Spirituale. El 
reaminteşte tuturor celor care vor asculta că arta, 
adevărata natură a mişcării energiei, este simplă 
fizică. El se află aici ca să asiste tranziţia 
umanităţii de la „Vechea Energie” a forţei şi 
dualității la „Noua Energie”, care este 
expansionalăşi uşor accesibilă. 

Adamus Saint-Germain este un vorbitor 


frecvent la seminariile şi şcolile Crimson Circle 


din toată lumea. Dincolo de toate titlurile şi 
identitățile sale, Profesorul Adamus poartă 
înţelepciunea, pasiunea şi puterea de a crea a 


unui adevărat învăţător 


SIAJBOI! JLASCLNSIUNII LA 5 AI KP 
GERMAIN 


Conform lui Adamus Saint-Germain, „pica” 
(întâlnită în cărţile de joc) este simbolul 
Ascensiunii. El defineşte Ascensiunea ca 
acceptarea naturii noastre umane şi integrarea ei 
cu originile noastre divine. Când se întâmpla asta, 
calea vieţii este eliberată de karma şi ne încheiem 
seria vieților pe Pământ. După ultima noastră 
încarnare pe Pământ, mergem în ceea ce el 
numeşte „Alâreilea Cerc”, unde devenim Creatori 
deplini, conştienţi. Creatorii nu au nevoie de 
energie să existe; nu au nevoie să se conecteze cu 


nimeni şi nimic pentru a se defini pe ei înşişi. Este 


realizarea plină de compasiune a stării de a fi „Eu 
Sunt”. 

„Pica”, conform lui Adamus, reprezintă 
expansiunea în afară a conştiinţei, dincolo de 
limitările dimensiunilor umane. „Pica” răsturnată, 
cu vârful în jos, reprezintă descinderea naturii 
noastre angelice în energiile vibraţionale mai 
dense ale Pământului.  „Pica” răsturnată 
reprezintă, de asemenea, „inima” sau iubirea pe 
care noi, ca îngeri, am împărtăşit-o prin 
acceptarea de a ne încarna în realitatea fizică 
pentru binele aâot Ceea Ce Este. 

Se spune că în trecut „pica” reprezenta 
copacul cosmic sau viaţa şi antiteza sa, moartea. 
Saint-Germain spune că primul element al „picii” 
este forma inimii, care reprezintă unificarea 
masculinului cu femininul, a luminii cu întunericul, 
a umanului cu divinul şi a celorlalte aspecte duale 
ale noastre. 

Saint-Germain a creat acest simbol al „picii” 
îndreptat în sus şi în jos, folosit în această carte, 


pentru a exprima călătoria din tărâmurile angelice 


spre încarnarea pe Pământ şi, în final, 
Ascensiunea noastră în „Al Treilea Cerc”. 

GIP5AK 

Adamus Saint-Germain - Un maestru, un 
înger un profesor şi un învăţător din Consiliul 
Crimson, care transmite mesaje inspirate pentru 
conştiinţa Noii Energii. 

Cauldre - Numele cu care Tobias şi Adamus 
Saint-Germain îl denumesc pe Geoffrey Hoppe. 
Acesta nu este „numele spiritului” lui, ci, mai 
curând, o poreclă. Se pronunţă Ka - ool - dra. 

Channeling - Modalitate prin care o entitate 
non-fizică sau un înger comunică printr-o 
persoană umană. Persoana umană transpune 
gândurile entității în cuvinte, pentru ca ceilalţi să 
le audă sau să le citească. 

Crimson Circle - Grupul de oameni 
implicaţi în această călătorie spirituală, 
pregătindu-se să devină învăţători pentru cei care 
pornesc în călătorie. 

Crimson Council - Un ordin celest de 


învăţători, incluzându-i pe Tobias, Adamus Saint- 


Germain şi alţi îngeri, care ne asistă în călătoria 
noastră. 

Gnost - Este „soluţia noastră creativă”, acea 
parte din noi care rezolvă problemele dincolo de 
capacităţile minţii. Este al 4-lea „picior” al 
scaunului nostru uman: echilibrând mintea, 
corpul, spiritul. 

Noua Energie - Noua conştiinţă şi vibraţie a 
Pământului, care permite integrarea naturii 
noastre divine în natura noastră umană. De 
asemenea, înseamnă şi tranziţia de la fizica 
„dualităţii” sau a lui „2” la „fizica cvadruplă” sau 
energia lui A". 

Saltul cuantic - Tobias spune că la 18 
septembrie 2007 umanitatea a experimentat un 
salt cuantic în conştiinţă; un moment în care totul 
se mişcă cu o viteză atât de mare, încât conştiinţa 
nu mai urmează vechea cale liniară. Saltul cuantic 
în conştiinţă permite un nou nivel al creativităţii, 
al invențiilor, al descoperirilor ştiinţifice şi al 
transformărilor personale. 


Shaumbra - Numele pe care Tobias îl 


foloseşte pentru grupul de oameni care trec prin 
procesul de trezire. Tobias ne spune că termenul 
îşi are originea în timpurile lui Yeshua Ben Joseph 
(lisus), când oamenii, mulţi dintre ei Esenieni, se 
adunau în întruniri spirituale. Prima parte a 
cuvântului shaumbra se pronunţă „shau-home”. 
Tradus cu aproximaţie din vechea ebraică, „shau- 
home” înseamnă casă sau familie. A doua parte a 
termenului este „ba-rah”, care înseamnă călătorie 
sau misiune. Laolaltă, aceşti termeni formează 
„Shau - home - ba - rah”, care înseamnă familie 
aflată în călătorie, care experimentează împreună. 
Tobias spune că, în timpurile biblice, „shaumbra” 
desemna, de asemenea, şi eşarfa sau şalul purtat 
deopotrivă de femei şi de bărbăţi. Atunci când 
acesta era de culoare purpurie”, el semnala 
tuturor că este timpul să se întâlnească. Se 
pronunţă „Shorn - bra”. 

Shoud - Un Shoud are loc atunci când 
energia şi conştiinţa a doua sau mai multe 
persoane sunt combinate pentru atransmite un 


mesaj al grupului. Adamus Saint-Germain, Tobias 


şi Khutumi adună energia grupului în timpul 
întâlnirilor cu Shaumbra şi, apoi, mesajul grupului 
este transmis înapoi prin Geoffrey Hoppe. 

* în engleză, „crimson” înseamnă 


„purpuriu”. 


PESPRL GLOFFREY rioPPL 

Geoffrey Hoppe s-a născut şi a crescut în 
vestul mijlociu al Statelor Un rte, într-o 
numeroasă familie catolică. Interesul lui pentru 
spiritualitate şi metafizică a început la vârsta de 
19 ani, când a hipnotizat un prieten. În timp ce era 
în transă, prietenul a început să relateze despre o 
serie de vieţi anterioare. În următorii ani Geoffrey 
a aprofundat studierea metafizicii şi a religiei. 

Şi-a întrerupt călătoria spirituală aproximativ 
20 ani, dedicându-se carierei de om de afaceri. A 
lucrat pentru câteva agenţii publicitare şi 
companii industriale ca marketing manager La 
vârsta de 28 de ani, a înfiinţat o companie de 


consultanţă de marketingân Dallas. Texas, care a 


activat timp de 12 ani şi a avut clienţi din zona 
industrială şi de înaltă tehnologie, pe tot cuprinsul 
Statelor Unite. A fost co-fondatorul unei companii 
de telecomunicaţii aviatice, unde a ocupat postul 
de vicepreşedinte în cadrul departamentului de 
vânzări şi marketing până în anul 2001. Geoff 
deţine două brevete americane şi unul 
internaţional pentru tehnologia comunicaţiilor 
multidimensionale, numeroase mărci de fabricaţie 
şi drepturi de autor. 

În 1997, în timpul unui zbor cu avionul lui 
Geoffrey i s-a prezentat Tobias. Înainte ca Geoffrey 
să transmită mesajele lui Tobias şi altor persoane, 
„au stat de vorba” împreună aproape un an. Apoi, 
în 1999, Geoffrey a înfiinţat Crimson Circle, care 
s-a dezvoltat rapid şi a început să aibă audienţă 
internaţională, cu sute de grupuri locale de studiu 
şi peste 250.000 de vizitatori lunar ai site-ului. El 
transmite mesaje de la câteva fiinţe angelice, 
inclusiv Tobias, Adamus Saint-Germain şi Kuthumi 
L-ai Singh. 


Geoffrey este căsătorit cu Linda Benyo, iubita 


lui din liceu, din 1977, de când au rămas parteneri 
de viaţă şi de afaceri. Când nu călătoresc şi nu 
predau în jurul lumii, locuiesc într-o zonă montană 
în Golden, Colorado, SUA. 


PESPRL CRIMSON CIRCLE. 

Compania Crimson Circle, cu sediul în încline 
Village, Nevada SUA, este o afiliere globală a 
învăţătorilor Noii Energii. Profesorii sunt 
metafizicieni experimentați, vindecători şi 
consilieri spirituali care provin din toate sferele 
vieţii, dintr-o varietate de medii spirituale şi din 
peste 130 de ţări din toată lumea. Crimson Circle 
şi filiala sa educaţională, Institutul Shaumbra, 
oferă mesaje holistice şi spirituale, produse şi 
servicii. Unul din principalele sale scopuri este de 
a oferi suport grupului de învăţători afiliaţi din 
toată lumea, numit „Shaumbra”, reuniți în 
procesul de trezire spirituală, de predare şi de 
existenţă. Crimson Circle susţine un sistem de 
credinţă deschis care respectă pe toată lumea şi 


diversele sisteme de credinţă şi care nu acceptă 


limitările implicate de condiţia umană. 

Crimson Circle a început în 1999, pornind de 
la mesajele inspirate ale lui Tobias. Tobias este 
foarte cunoscut datorită vieţii sale de acum 2500 
de ani, relatată în apocrifa „Cartea lui Tobit”. El 
aduce acum mesajele sale, înţelepciunea şi 
umorul. transmise prin Geoffrey Hoppe, pentru a-i 
asista pe cei care trec prin procesul de 
transformare spirituală şi pe cei care aleg să fie 
învățătorii Noii Energii. Geoffrey transmite mesaje 
şi de la alte câteva fiinţe angelice, între care 
Adamus Saint-Germain şi Kuthumi L-ai Singh. 

Crimson Circle este cunoscut ca fiind „Clasa 
Noii Energii Spirituale”. Membrii grupului 
utilizează dinamica puterii psiho-spirituale şi a 
iluminării, integrând deopotrivă divinitatea 
personală şi condiţia umană, îmbrăţişându-şi 
spiritul interior Crimson Circle înseamnă „a 
descoperi că „Şi Tu Eşti Dumnezeu” şi a 
experimenta viaţa cu un nou simţ al scopului, 
pasiunii şi bucuriei. 


Pentru mai multe informaţii, vizitaţi site-ul 


Crimson Circle la adresa www crimsoncirele. 


corm. 


VLCril MAESTRI; NOI MAESTRI 

Eu Sunt, da eu Sunt, Adamus Saint-Germain, 
Maestrul! 

Haideţi să vorbim despre MaeştriXermenul 
„Maestru” este folosit cu prea mare uşurinţă şi 
prea multă libertate. În trecut au fost mulţi, foarte 
mulţi Maeştri. Dar Maeşitrii din trecut sunt diferiţi 
de Maestro din Noua Energie. Adesea, Maeştrii 
din trecut au fost nevoiţi să treacă prin suferinţe 
extreme pentru a deveni Maeştri. Au fost nevoiţi 
să-şi nege corpurile. au fost nevoiţi să-şi nege 
literalmente existenţa umană, pentru a putea privi 
în interior mai în profunzime; pentru a separa 
ceea era omenesc de ce era spirit; ceea era real de 
iluzie; ceea ce era bătălia ego-ului de 
binecuvântarea de a fi o fiinţă umană. Mulţi dintre 
Maeştrii despre care aţi auzit şi despre care aţi 
citit au îndurat aceste mari suferinţe, devenind 


martiri şi, deopotrivă, Maeştri. În Noua Energie 


nu este nevoie de aşa ceva. 

Maestrul Noii Energii înţelege că măiestria 
înseamnă să fii uman. El înţelege că este vorba 
despre integrarea tuturor energiilor în el înşuşi. 
Maestrul Noii Energii înţelege principiul Bucuriei 
şi transformă vechiul concept al suferinţei. Mulţi 
dintre Maeştrii din trecut trăiau izolaţi. Plecau de 
bunăvoie departe de oraşe, departe de familiile 
lor. Trăiau ca pustnici în păduri, pe câte o insulă 
părăsită sau într-un colţ uitat de ţară, unde nu mai 
trăia nimeni, justificându-şi, propbabil. gstul prin 
întoarcerea la natură. Maeştrii din trecut au fost 
nevoiţi să părăsească lumea pentru a se descoperi 
cu adevărat pe ei înşişi. 

Cu toate acestea, Maestrul Noii Energii 
înţelege că este esenţial să fii o parte a umanităţii, 
să fii o parte din comunitate. Maestrul Noii 
Energii înţelege că izolarea şi separarea nu 
servesc nevoitor celorlalţi, care sunt pregătiţi să-i 
asculte pe învăţători. Astfel, Maestrul Noii Energii 
învaţă să fie Maestru în timp ce există în această 


realitate umană, înconjurat de alţi oameni. În timp 


ce lucrează zilnic la serviciu, în timp ce 
călătoreşte, în timp ce merge la aceleaşi magazine 
sau poate chiar la aceleaşi biserici ca şi ceilalţi 
oameni. 

Vor fi perioade în care veţi avea nevoie să fiţi 
singuri, vor fi perioade în care veţi avea nevoie să 
vă dobândiţi energia, dar Maestrul Noii Energii 
înţelege că este important să trăiască printre 
ceilalţi oameni. Este important să participe la 
existenţa umană, pentru că, altfel, cum poate 
învăţa, dacă se află pe o insulă pustie? Cum poate 
învăţa, dacă este izolat într-un loc îndepărtat? 
Cum se poate pune în serviciul umanităţii, dacă 
rămâne izolat în vârful munţilor inaccesibil? 

Mulţi dintre Maestro din trecut au studiat 
asiduu. Au citit vechile texte, au citit filosofie, au 
studiat religiile. Şi-au petrecut mare parte din 
viaţă în şcoală şi au continuat să studieze chiar şi 
la bătrâneţe, şi au studiat, au studiat, încercând 
continuu să-şi afle calea spre iluminare. Simţeau 
că pe măsură ce absorb mai mult, pe măsură ce 


studiază mai mult, ce ştiu mai mult se apropie mai 


mult de starea de Maestru. 

Există foarte, foarte puţini Maeştri care au 
reuşit pe calea aceasta, deşi mulţi, foarte mulţi au 
încercat. Şi toţi au descoperit acelaşi lucru: că s- 
au mutat atât de mult în mintea Ion încât şi-au 
ignorat adevăratele sentimente. Mai curând sau 
mai târziu, Maeştrii din trecut, care au procedat la 
acest studiu sârguincios, au descoperit că trebuie. 
să renunţe la tot. Un minunat exemplu în acest 
sens a fost Kuthumi L-ai Singh. El a studiat, şi a 
studiat în universităţi, încercând să ajungă prin 
asta la iluminare, până când a înnebunit 
literalmente. A trebuit să renunţe la tot. A trebuit 
să înţeleagă că toate cunoştinţele oferite de cărţile 
lumii nu-i vor da adevărata iluminare, care vine 
mai ales prin sentimente şi prin gnost, Inteligența 
Divină. 

Maestr din Noua Energie au studiat deja. 
Aţi citit cărţile, aţi mers la cursuri, aţi citit toate 
vechile învățături înțelepte. V-a rezolvat 
problema? Poate v-a plăcut câteodată, dar uneori 


ați fost atât de absorbiți de studiu. Încât aţi uitat 


că sunteţi deja Maeştri. Aţi devenit atât de 
complecşi, încercând atât de mult să aflaţi 
răspunsuri intelectuale, încât aţi uitat că 
răspunsurile sunt deja înăuntrul vostru. V-aţi 
cufundat atât de mult în cercetare, v-aţi focalizat 
atât de mult pe această cale. Încât aţi uitat că 
toate răspunsurile sunt deja în interiorul vostru. 

Nu înseamnă că trebuie să studiaţi tot ce vă 
iese în cale pentru a afla răspunsuri. Studiaţi dacă 
vă place neapărat, dar aşa cum aţi descoperit 
deja, nu astfel veţi găsi răspunsurile. 

Mulţi dintre Maegştrii din trecut au practicat 
discipline extreme,  disciplinându-şi mintea, 
disciplinându-şi corpul. Simţeau că, dacă îşi 
focalizau energia într-un mod extrem (prin 
disciplină severă), ar fi putut deveni clari şi 
focalizaţi ca o rază laser, şi asta le-ar fi adus 
cumva iluminare. Dar adevărul este că mulţi 
dintre ei nu făceau decât să se tortureze şi să-şi 
nege întreaga existenţă. A funcţionat până la un 
punct, pentru Maegştrii din trecut, căci asta era 


energia timpului lor Acum sute şi mii de ani, 


energia era mult mai grosieră decât este acum. 
Era mult mai densă, mult mai dificil de lucrat cu 
ea, iar Maeştrii aspiranţi aveau nevoie de această 
disciplină, altfel ar fi fost prinşi în densitatea 
conştiinţei. 

În epoca în care trăiţi acum, nu aveţi nevoie 
de această disciplină extremă. Nu e nevoie să 
negaţi lucruri care fac parte din viaţa voastră. Nu 
trebuie să vă temeţi de niciunul dintre aceste 
lucruri din jurul vostru. Sunt mulţi cărora le este 
teamă că, dacă iau parte la anumite bucurii şi 
plăceri ale vieţii, asta îi va distrage, vor fi prinşi în 
aceste lucruri, vor deveni dependenţi de ele şi vor 
uita de adevărata lor cale spirituală. 

Poate v-aţi interzis singuri să participaţi la 
adevărata bucurie a vieţii, pentru că vă era teamă 
să luaţi parte la plăcerea de a trăi. Poate că 
dorinţa sufletului vostru, aceea de a fi învățătorul 
Noii Energii, v-a făcut să simţiţi că aceste lucruri 
v-ar distrage şi, astfel, aţi închis pur şi simplu 
propria Casă avieţii. Dar acum, în această Nouă 


Energie, vă puteţi deschide către toate aceste 


lucruri. 

Poate în trecut v-aţi risipit în lucruri precum 
băutura şi acum vă este teamă de asta. Sau v-aţi 
rătăcit, poate, cândva, în furie, şi acum încercaţi 
să-i Încuiați uşa şi s-o sechestraţi. Poate aţi fost 
victima drogurilor sau a altor dependențe, şi aţi 
încercat să vă ascundeţi sau să fugiţi de ele, 
pentru că aţi crezut că sunt mai mari şi mai 
puternice decât voi. 

Am de gând să vă cer ca Maestru în Noua 
Energie, să vă eliberaţi de toate aceste lucruri - 
pentru că niciunul dintre ele nu este mai puternic 
decât voi. Voi sunteţi Maeştrii. Voi decideţi. Voi 
alegeţi. Voi hotărâți cum vreţi. Voi sunteţi 
Maeştirii. 

Un Maestru în Noua Energie este foarte 
diferit faţă de Maestrul din trecut. Nu vă este de 
niciun folos să mergeţi înapoi, să-i studiaţi pe 
vechii Maeştri, pentru că ei au existat în timpul lor 
şi în epoca lor, pentru un motiv anume. Au existat 
câţiva Maeştri adevăraţi în trecut. Yeshua (lisus). 


de exemplu a fost un Maestru, acum două mii de 


ani. A fost de asemenea un lucrător care aducea 
schimbarea - la fel ca şi voi - şi a fost exemplul, 
cel care s-a diferențiat de ceilalţi. El a reprezentat 
conştiinţa christică pe Pământ, la timpul acela, cel 
care i-a reprezentat pe cei mulţi, pentru că 
energia de atunci cerea asta. Nu mulţi puteau fi 
Maeştri, numai câţiva. 

Acum. În Noua Energie, este altfel. E timpul 
să avem mulţi Maeştri, peste tot în lume, pentru 
că e timpul pentru ca fiecare cultură, fiecare 
regiune şi fiecare comunitate să vadă că există un 
Maestru acolo. E timpul să avem mulţi Maeştri, 
peste tot în lume, care să ajute la aducerea 
energiei noului, să aducă energia unei conştiinţe 
extinse şi să cultive această energie a seminţei 
christice care dă roade pe Pământ acum. 

Este vremea pentru mulţi Maeştri, nu doar 
pentru câțiva. 

A fi Maestru nu înseamnă să purtaţi o uriaşă 
responsabilitate, aşa cum aţi putea gândi. În 
această carte, vom intra în câteva detalii despre 


ce înseamnă să fii Maestru, despre cum se 


raportează Maestrul la el însuşi (sau la ea însăşi), 
la lumea sa interioară şi la lumea înconjurătoare. 

ÎNCREPLRLA 

În primul rând, cel mai important principiu în 
arta de a fi Maestru este încrederea în sine. 
Încrederea. Este esenţa acestei cărţi. 

Oamenii şi-au pierdut încrederea în ei înşişi. 
Este ca şi cum ar trăi într-un coşmar şi s-au izolat 
într-o cameră foarte, foarte mică. Ei nu au 
încredere în propriul lor corp, dar acordă, în 
schimb credit unei mici porţiuni a minţii lor şi au 
deloc sau puţină încredere în spiritul şi gnost-ul 
lor. Oamenii îşi pun încrederea în tot felul de 
lucruri din afara lor care se schimbă însă rapid; ca 
atare, pe cât de repede învaţă să se încreadă în 
ceva dinafară, tot pe atât de repede învaţă să-şi 
piardă încrederea, pentru că descoperă că toate 
acestea nu sunt construite întotdeauna pe un 
fundament de perfecţiune. Ei învaţă că piedestalul 
se poate prăbuşi oricând şi asta îi face să aibă şi 
mai puţină încredere. 


Uitaţi-vă la liderii voştri. Un nou lider vine la 


putere, sunteţi entuziasmat, aveţi speranţă, simţiţi 
că schimbarea este iminentă. Dar când acest lider 
vine să reprezinte întreaga conştiinţă a umanităţii 
sau doar a unei regiuni anume, descoperiţi de 
îndată că respectivul lider este la fel de supus 
greşelii ca şi voi. Poate că acest lider nu are mai 
multă viziune decât voi. Poate este implicat în 
vreun scandal cu droguri, sex sau bani, lucruri 
care au de obicei legătură cu puterea, încă odată 
nivelul încrederii voastre se sfărâmă - până când 
găsiţi pe altcineva care promite ceva, altcineva în 
care puteţi avea încredere măcar pentru un timp. 
Aşa se face că, de-a lungul multor ani, a multe 
vieţi, aţi ratat încrederea în voi, precum şi în 
lucrurile din afara voastră. 

Maeştrii au încredere absolută în ei înşişi. 

Maeştrii înţeleg şi au încredere în propriile 
lor corpuri, fiindcă ştiu că sunt proiectate să se 
vindece şi să se regenereze singure, în mod 
miraculos. Voi însă aţi ratat această încredere. 
Acordaţi încredere vreunui doctor, unei clinici, 


vreunui vindecător, dar nici aceştia nu au 


încredere în ei înşişi şi, astfel, totul se 
perpetuează. Toată această problemă a 
neîncrederii continuă la nesfârşit. 

Veţi fi încercat poate să fiţi medium sau să 
deveniți intuitiv, dar n-aţi primit întotdeauna un 
răspuns, aşa cum gândeaţi că ar trebui. Sau poate 
nu este răspunsul „corect” - sau cel puţin ce 
consideraţi a fi corect - şi atunci nu aţi mai avut 
încredere nici în propriile sentimente, nici în 
călăuza interioară. 

Ce faceţi atunci? Vă rugaţi. Vă rugaţi vreunui 
dumnezeu necunoscut. Vă rugaţi la îngeri. Vă 
rugaţi lui Tobias. (Foarte puţini din voi vă rugaţi 
mie!). Vă rugaţi la toate aceste fiinţe care vă aud, 
care vă iubesc, dar care nu pot acţiona în Jocul 
vostru. Ei pot doar să vă susţină deciziile şi 
alegerile. 

Aşa că vă pierdeţi încrederea în aceste 
lucruri din alte tărâmuri, în spirit, şi cu cât vă 
pierdeţi încrederea mai des cu atât vă izolaţi mai 
mult.  Restricţionaţi, astfel, curgerea propriei 


energii. În loc să permiteţi unei mari cantităţi de 


energie dătătoare de viaţă să vină şi să treacă prin 
voi, abia de lăsaţi o cantitate mică, suficientă doar 
să vă susţină cât să mergeţi mai departe. Abia de 
lăsaţi să intre atâta energie cât să supravieţuiţi şi 
să existaţi. 

Maeştrii Noii Energii au încredere în fiecare 
părticică din ei. Poate părea uşor şi poate fi foarte 
provocator 

Respiraţi adânc acum. 

Cât de mult aveţi încredere în voi înşivă1. În 
nimeni altcineva, în voi înşivă. 

Aveţi încredere în corpul vostru că se poate 
vindeca singur? Că se reechilibrează el însuşi 
când apare boala? Vă încredeţi în corpul vostru, să 
vă servească în fiecare zi, fără să se revolte, fără 
să se lupte, fără să moară? Probabil nu. Foarte, 
foarte puţini oameni fac asta. 

Aveţi încredere în mintea voastră? Aveţi 
încredere că mintea are acces la toate 
răspunsurile care vă sunt necesare în viaţa de zi 
cu zi, şi că e capabilă să aducă orice informaţie ce 


v-ar fi utilă? Aveţi încredere că propria minte vă 


poate oferi informaţii pe care nu le-aţi studiat 
niciodată şi pe care nu le-aţi ştiut înainte? Mintea 
voastră poate face asta, pentru că prin spirit ea 
are acces la Biblioteca Universală, unde există 
toate lucrurile care au fost cunoscute şi create 
vreodată. Mintea nu se limitează la ea însăşi şi la 
ce aţi studiat, este un procesor pentru toate 
informaţiile. 

Vă daţi seama acum că, dacă aţi avea 
încredere totală în mintea voastră, aţi putea avea 
acces la toate formulele matematice, oricât de 
profunde şi complexe, şi chiar aţi putea să le 
înţelegeţi? Aţi putea avea acces la înţelegerea 
spaţiului dintre spaţii, la ce se întâmplă la nivelele 
interdimensionale. Aţi putea avea o înţelegere 
intelectuală a tuturor acestor lucruri, dacă aţi 
avea într-adevăr încredere în mintea voastră. Dar 
v-aţi blocat mintea, aţi limitat-o, aţi respins-o şi aţi 
ridicat ziduri, bariere şi piedici de-a lungul 
drumului. Aţi gândit că mintea e cea care va 
înnebuneşte. Aţi gândit că mintea voastră este cea 


care vă trădează şi aţi închis-o. 


Aveţi încredere în spiritul vostru? Stând aici, 
în acest moment, aveţi încredere în spiritul 
vostru? Vaţți încredința spiritului propria viaţă în 
momentul acesta? Probabil nu. S-ar putea să i-o 
daţi lui Tobias sau lui Kuthumi, probabil lui 
QuanYin. Dar v-aţi încredința în momentul acesta 
viaţa şi existenţa, sufletul - viața voastră eternă - 
propriului vostru spirit? Probabil nu, pentru că 
nici măcar nu ştiţi ce este spiritul vostru, cu atât 
mai puţin ce este sufletul vostru. 

Simţiţi că spiritul vostru nu v-a răspuns 
niciodată atunci când aţi avut nevoie şi când l-aţi 
chemat. Când aţi strigat în noapte către spiritul 
vostru - către tine, Doamne - el n-a fost acolo. El 
nu vorbeşte limba voastră, nu are braţe şi mâini, 
nu face minuni, aşa cum v-ar plăcea, astfel că aţi 
învăţat să nu aveţi încredere nici măcar în spiritul 
vostru. Apoi aţi fost pregătiţi, educați şi controlaţi 
să credeţi că nu vă veţi reuni cu spiritul vostru 
până la moarte, aşa că aţi închis uşa acelei părţi 
din voi. V-aţi lăsat spiritul afară. 


Deci ce v-a mai rămas? Puţină sau deloc 


încredere în corpul vostru, în mintea voastră, în 
spiritul vostru, şi, de fapt, o adâncă şi 
fundamentală neîncredere în Dumnezeu, pentru 
că Dumnezeul despre care aţi fost învăţaţi în 
copilărie era mânios, judecător şi nu vă răspundea 
când îi cereaţi ajutorul. Deci ce v-a măi rămas? 
Puțin, foarte puţin. Trăiţi o existenţă măruntă, 
măruntă. 

Doar câteva părţi din voi au învăţat cumva să 
aibă încredere. Ştiţi că de obicei vă puteţi trezi 
dimineaţa. Ştiţi că vă puteţi duce la serviciu, 
poate. Ştiţi că vă puteţi hrăni, dar nu aveţi 
încredere, nici măcar, în ceea ce mâncaţi. Ştiţi că 
puteţi trăi cumva, dar vă este frică să vă 
deschideţi cu adevărat către marile potenţiale 
existente, pentru că nu aveţi încredere în voi. 

Maeştrii ajung să aibă încredere în ei la toate 
nivelele posibile, fără ajutor din afară, fără 
intervenţii exterioare, ceea ce presupune curaj şi 
îndrăzneală. A avea încredere implicită în tine 
însuţi cere un curaj dincolo de tot ce aţi făcut în 


viaţa omenească de până acum. Această încredere 


este lucrul cel mai important în arta de a fi 
Maestru. Această încredere în sine va sta la baza 
tuturor celorlalte lucruri despre care vom vorbi cu 
privire la starea de a fi Maestru. Dar mai întâi 
trebuie să treceţi acest pod al încrederii în sine. 

Respiraţi adânc. 

Nu vă puteţi forţa să aveţi încredere în voi. 
Nu vă puteţi cere asta, nu puteţi face un plan, un 
program sau o metodă pentru asta. Vine de la sine 
doar când o alegeţi. Se va întâmpla probabil pas 
cu pas, treaptă cu treaptă şi veţi descoperi că 
lucru cel mai profund pe care l-aţi făcut vreodată 
este această reîntoarcere la încrederea în voi 
înşivă. 

Eu, Saint-Germain, vă vorbesc din 
experienţă. Vă vorbesc ca un Maestru, pentru că 
am trecut prin asta eu însumi. Toate aceste daruri 
pe care le am - minunatele mele capacităţi, 
abilitatea de a manifesta literalmente uriaşa 
abundență, de a manifesta un corp fizic, de a fi un 
iubit deosebit, de a avea un intelect deasupra 


tuturor - acestea nu sunt lucruri care mi-au fost 


date sau acordate. Nu m-am târguit pentru ele şi 
nici nu mi-am vândut sufletul ca să le câştig. Am 
învăţat să am încredere în mine însumi. 

Mi-a luat multe vieţi. Mi-a luat o sută de mii 
de ani să stau în propria închisoare, în propriul 
cristal. Atât mi-a trebuit, dar nu e nevoie să vă ia 
tot atât şi vouă. A fi Maestru se rezumă la un 
singur lucru: A te încrede în tine însuți. 

Vom reveni la asta mai târziu, acum haideţi 
să vorbim despre câteva atribute ale Maestrului 
Noii Energii. Câteva din aceste atribute pot părea 
oarecum conflictuale. Unele din aceste atribute 
pot să vă provoace un pic de furie, pentru că s-ar 
putea să contravină unor lucruri învăţate înainte. 
Permiteţi-vă să simţiţi aceste energii! Nu doar să 
vă limitați la ce vă spun eu, aveţi încredere în ceea 


ce simţiţi înăuntrul vostru. 


EILGAHT PL SIttPLU 
Prima fază a experienței de Maestru, 
realizată prin totala încredere în sine este aceasta: 


Maestrul învaţă că totul este elegant de simplu. 


Acesta este primul lucru pe care-l veţi descoperi -, 
că totul este elegant de simplu. 

Ochii voştri neîncrezători văd lumea ca fiind 
foarte complexă şi aţi ajuns să credeţi că nu există 
cale de a înţelege pe deplin cum funcţionează 
viaţa. Mulţi dintre voi v-aţi convins singuri că 
răspunsul nu va apărea decât după moartea 
voastră fizică. Vă asigur nu va fi aşa. Unui 
Maestru însă răspunsul i se poate prezenta chiar 
acum. 

Totul este elegant de simplu; doar pare 
complex. Acum priviţi această minunată țesătură 
numită Viaţă din partea de dedesubt a războiului 
de ţesut, unde lucrurile par să fie haos, Pe măsură 
ce ajungeţi la un loc al încrederii pure veţi începe 
să vedeţi țesătura pe partea de deasupra. Şi apoi 
veţi vedea cât de frumos şi simplu se aşază. 

Vedeţi, energia este doar energie. Se află 
într-o stare neutră, până când este încărcată sau 
polarizată şi adusă în realitate. Nucleul tuturor 
lucrurilor cu excepţia sufletului, este doar energie. 


Nu este bună, nu. este rea; nu este organizată şi 


nu este haos. Este doar energie. 

Studenţii voştri vor căuta şi ei răspunsuri 
elegant de simple. Dacă veţi merge însă pe calea 
intelectuală şi complexă, nu veţi găsi niciodată 
capătul, pentru că vă place prea mult să căutaţi, 
să exploraţi cărărui şi străduţe, pierzându-vă în tot 
felul de diversiuni mentale, jucând tot acest joc 
de-a v-aţi ascunselea cu voi înşivă. Dar răspunsul 
este întotdeauna elegant de simplu. 

Când veţi fi puşi în faţa a diverse situaţii din 
viaţă sau când studenţii vor veni la voi pentru a 
afla răspunsuri, răspunsurile vor fi uimitor de 
simple, dacă le lăsaţi să fie. Oamenii, prin 
pregătirea lor încearcă să facă totul foarte 
complex, foarte analitic şi foarte structurat, dar, 
vedeţi voi, în schema întregii energii nimic nu este 
structurat. Vă place să credeţi că este, vă place să 
credeţi că există principii matematice care 
definesc Universul, dar nu este aşa. Da, există 
iluzii ale Ion dar există de asemenea şi deziluzii 
din cauza lor;ân esenţă, totul este elegant de 


simplu. 


Acum veţi spune „ei bine, spune-mi ce 
înseamnă simplu”, dar asta vă rămâne vouă să 
descoperiţi. În orice situaţie care apare în calea 
voastră, piviţi dincolo de complexitatea ei, pentru 
că situaţia doar pare complexă. Căutaţi 
simplitatea, cercetaţi esenţa energiei a tot ce 
exista în jurul vostru. 

Dacă vă veţi folosi doar mintea, mai mult ca 
sigur veţi complica situaţia. Răspunsurile simple 
vin din inimă. Mintea o va urma, va răspunde şi va 
veni cu înţelegerea intelectuală potrivită. Maestrul 
înţelege că totul este elegant de simplu. Câteodată 
simplitatea nu vă sare în ochi imediat şi acesta 
este momentul când mintea încearcă să intervină, 
încearcă să găsească răspunsul privind mai 
degrabă către complexitate decât către simplitate. 
Acesta este momentul în care trebuie să vă 
opriţi... să respiraţi... să nu mai încercaţi să forţaţi 
răspunsul şi să permiteţi răspunsului simplu să 
vină către voi. Şi va veni. Întotdeauna vine. 
Aceasta e o parte din magia de a fi Maestru în 


Noua Energie. Răspunsul va veni către voi, trebuie 


să vină. L-aţi chemat, l-aţi invocat şi de aceea va 
veni. Poate nu exact în aceea secundă, dar va veni. 
Va veni. Nu e o lege, nu e un principiu, pur şi 
simplu este. 

Trebuie să vă reamintesc: că fiinţa cu suflet, 
ca entitate unică şi expresie A Ceea Ce Nu Poate 
Fi Spus, nu sunteţi deloc o fiinţă de energie. 
Esenţa voastră nu conţine niciun fel de energie. 
Aţi fost determinaţi să credeţi că sunteţi o fiinţă 
energetică, dar nu sunteţi. Voi folosiți energie, o 
aduceţi în realitatea voastră şi o folosiţi, de aceea 
aţi crezut că sunteți energie, dar nu sunteţi. Nu 
sunteţi o fiinţă de energie, aşa cum nu existaţi în 
această „realitate”, pentru că această realitate 
este şi ea o iluzie. Voi aduceţi energie, o folosiţi, o 
lăsaţi să vă servească, dar nu sunteţi o fiinţă de 
energie şi acesta este un simplu - elegant de 


simplu - înţeles. 


AMI ÎNTÂI SINnU. 
Faceţi-o pentru voi în primul rând. Asta 


contravine structurii multor învățături ale 


ultimilor cinci mii de ani sau mai mult. Atât de 
mulţi Maeştri din trecut au făcut-o pentru toţi 
ceilalţi. Ei s-au sacrificat pe ei înşişi - cel puţin aşa 
a rămas scris. Dar pot să vă povestesc despre 
multe cazuri în care prima grijă a Maeştrilor n-a 
fost să-i servească pe alţii. Aceasta este o glumă. 
Acesta este control. Cum poţi fi Maestru, cum poţi 
să fii un învăţător dacă nu ai grijă de tine însuţi? 
Acesta este un principiu foarte simplu. 

Aţi fost determinaţi să credeţi că salvarea 
vine servindu-i pe alţii, făcând lucruri precum 
donațiile către biserici sau organizații, 
sacrificându-vă pe voi înşivă. Asta este, sincer 
energie foarte veche. 

Ca Maestru, aveţi grijă de voi mai întâi - de 
corpul vostru, de mintea voastră, de spiritul 
vostru. Astfel vă reechilibraţi. Vă deblocaţi şi vă 
menţineţi sănătoşi. Vă obişnuiţi să lucraţi 
multidimensional. Vedeţi voji, majoritatea 
oamenilor există doar într-o singură dimensiune - 
de-abia există în dimensiunea a treia. Dar veţi 


exista În dimensiuni multiple. 


Când sunteţi clari, echilibraţi şi sănătoşi, 
ceilalţi vor vedea şi vor simţi asta. Veţi deveni 
Standardul pentru ei. Dacă sunteţi falit, dacă 
sunteţi bolnav, dacă sunteţi epuizat financiar şi 
evitând colectorii de taxe, asta nu va fi un exemplu 
pentru alţii şi va face din măiestria voastră o 
glumă. Ceilalţi oameni au nevoie să vadă un 
exemplu de măiestrie, şi mai mult decât orice 
meritaţi să aveți grijă de voi. 

Puteţi accepta asta? O meritaţi. Meritaţi să 
aveţi grijă de voi înşivă. Vedeţi, neavând încredere 
în voi înşivă, aţi ajuns să credeţi că nu ar trebui să 
aveţi grijă de voi. Aţi început să credeţi că trebuie 
s-o faceţi pentru toţi ceilalţi, nu pentru voi înşivă. 

Au fost inventate cuvinte ca: „egoist”, 
„egocentric”, plin de tine însuţi” şi li s-a dat o 
seminificaţie negativă. Dar vă spun că e un lucru 
minunat să fii plin de sine! Pot să-i servesc şi să-i 
învăţ pe alţii numai când sunt clar şi echilibrat. 
Mă auziţi vorbind în felul meu lăudăros de măreţia 
şi intelectul meu, şi de farmecul meu, de fizicul 


meu plăcut, în parte şi pentru că vă dau un 


exemplu. Vedeţi, dacă nu puteţi s-o spuneţi pentru 
voi în primul rând, puteţi fi siguri că nimeni n-o va 
spune pentru voi... 

Maeştrii au grijă de ei înşişi mai întâi, ceea 
ce contrazice educaţia pe care aţi primit-o în mare 
parte - dacă nu chiar toată - şi cu siguranţă va 
contrazice educaţia studenţilor care vin la voi. Vor 
fi şocaţi la început, enervaţi chiar dar în cele din 
urmă, vor înţelege. Aveţi grijă de voi mai întâi. 

Aveţi grijă de voi. Este cel mai profund şi mai 
sacru lucru pe care-l puteţi face pentru voi. 

Nu aveţi responsabilitate faţă de alţi oameni, 
nu aveţi responsabilitate faţă de conştiinţa de 
masă şi e timpul să vă daţi seama că ideea 
aceasta, că toată lumea, trebuie să meargă înainte 
în acelaşi timp, este şi ea o iluzie. Sunt unii care 
predică şi învaţă că lucrul care i se întâmplă unuia 
se întâmplă tuturor că dacă unul a rămas în urmă, 
atunci toţi trebuie să-l aştepte, dar nu este deloc 
adevărat. Fiecare dintre voi este suveran, Nu 
există o lege care să spună că trebuie să 


îndreptaţi sau corectaţi pe altcineva; făcând asta îl 


înjosiţi de fapt. 

Cel mai mare lucru pe care puteţi să-l faceţi 
pentru cineva este să-i respectaţi calea, alegerile - 
indiferent care sunt -, apoi să fiţi acolo atunci 
când caută un învăţător Dar nu încercaţi să-i 
învăţaţi pe cei care nu întreabă. Aţi văzut ce s-a 
întâmplat cu bisericile şi cu mişcările evanghelice, 
cum încearcă să convertească pe toată lumea. A 
adus asta pacea pe Pământ? l-a hrănit pe săraci? 
Impunerea voinţei şi viselor voastre a rezolvat 
problemele din lume? Absolut deloc. Dacă oamenii 
ar fi învăţaţi să aibă respect şi compasiune faţă de 
toţi ceilalţi oameni, de oriunde, asta ar schimba 
într-adevăr energia. 

Aveţi grijă de voi mai întâi. Este un principiu 
foarte important. 


— Haideţi să respirăm adânc... 


TOATĂ ENERGIA SERVEŞTE. 
Maestrul întelege că toate energiile íl 
servesc. Din nou, asta contravine structurii celor 


mai multe învățături din trecut. Energia vrea să vă 


servească, de aceea există. De fapt aţi depozitat-o 
ca să vă servească la vremea potrivită. 

Energia există în nenumărate locuri. Este 
depozitată în diferite tipuri de rezervoare cosmice 
sau angelice, inclusiv în ceea ce se numeşte 
„câmp”, care este pur şi simplu energie neutră, 
aşteptând să vă servească. 

Există energie în voi aşteptând să vă 
servească. Există entităţi non-fizice, la picioarele 
voastre, acum, aşteptând să vă servească. 
Animalele voastre de casă aşteaptă să vă 
servească. Oportunităţi, noi slujbe, aşteptând să 
vă servească. Bani, aşteptând să vă servească. 
Sunt toate aliniate, aşteptând să vă servească, dar 
staţi cu spatele la ele, pentru că aţi fost învăţaţi să 
credeţi că voi trebuie să-i serviţi pe ceilalţi. Aţi 
fost chiar învăţaţi să credeţi despre cuvântul 
„servitor” că este negativ - şi nu este”. 

Maestrul înţelege acest acest principiu pur 
Maestrul înţelege că niciodată nu va stăpâni 
energia pentru că nimic nu-i aparține. Dar 


Maestrul înţelege că toată energia vrea să-l 


servească şi respectă asta. 

La un moment dat ar putea apărea cineva în 
viaţa voastră care va dori să facă ceva pentru voi. 
De câte ori nu respingeţi astfel de lucruri, pentru 
că simţiţi că nu meritaţi? Sau pentru că simţiţi că 
trebuie să o faceţi Voi înşivă, luptându-vă după 
vechile obiceiuri? Sau pentru că vă e teamă că ar 
avea vreun scop ascuns? 

Energia banilor este aici să vă servească, dar 
oamenii au acest sistem de credinţă că banii 
reprezintă răul. Ei bine, mă întreb cine v-a învăţat 
asta. Alţi oameni, alte instituţii, chiar biserici. 
Banul nu este altceva decât o bucată de hârtie. 
Sunteţi învăţaţi să credeţi că are valoare, şi astfel 
chiar are, şi e aici să vă servească. Vrea să vină în 
viaţa voastră. 

Există Devas, fiinţe ale naturii, care vor să vă 
servească atunci când ieşiţi la plimbare în pădure, 
dar vă prefaceţi că nu sunt acolo, pretindeţi că nu 
înţelegeţi cum ar putea să vă servească. Pretindeţi 
că aveţi nevoie de mai multă iluminare înainte ca 


aşa ceva să vi se întâmple. Dar de fapt, aceste 


fiinţe sunt aici, pe Pământ, în serviciul vostru şi în 
serviciul Gaiei. Lăsap-le să vă servească, pentru că 
asta le dă mari satisfacţii. De aceea sunt aici, 
acum. Face parte din evoluţia lor să fie într-un 
astfel de serviciu. Le oferă împlinire şi le aduce 
bucurie să vă servească. 

Noi, fiinţele angelice din jurul vostru, suntem 
aici să vă servim. Suntem aliniaţi şi aşteptăm. 
Mulţi dintre voi aţi avut conceptul învechit al 
ghizilor spirituali şi aţi încercat să-i folosiţi, să 
facă lucruri pentru voi, să vă răspundă la 
întrebări, să vă conducă. Dar nu de asta sunt aici. 
Ei sunt aici să fie în serviciu şi să lucreze pentru 
voi, când faceţi alegeri şi pe măsură ce deveniți 
Maeştri. 

Maestrul înțelege că toată energia íl 
serveşte. Folosiţi-o. Jucaţi-vă cu ea. Aduceţi-o în 
viaţa voastră. Nu vă jenaţi când altă persoană sau 
altă fiinţă vine să vă servească. Voi sunteţi 
Maeştrii, acceptaţi această poziţie. 

Niciun co/*\pRonis 


Maestrul nu face compromisuri. Maeştrii nu- 


şi compromit valorile şi, mai ales, Gut compromit 
încrederea. Nu vorbim aici în mod special de 
relaţiile interpersonale. Nu spun că n-ar trebui să 
vă rezolvaţi problemele cu o altă persoană pe o 
cale  cooperantă. Vorbim despre a nu vă 
compromite propriile valori esenţiale, propria 
încredere. 

De multe ori oamenii îşi vor compromite 
credinţele, pentru că nu au încredere în ei înşişi, 
sunt chiar foarte nesiguri. Îşi vor compromite 
simplitatea, integritatea şi ceea ce cred că e drept 
pentru ei. Şi când compromiţi ceea ce ştii că eşti, 
începi să-ţi pierzi şi mai mult încrederea în tine 
însuţi. 

Acum, asta nu are nimic de-a face cu relaţia 
cu ceilalţi oameni. Asta are de-a face cu voi şi cu 
propriul sine. Când vă aflaţi într-o situaţie care vă 
cere să faceţi compromisuri, mergeţi înapoi la 
valorile voastre, înapoi la voi înşivă. Oamenii se 
compromit pe ei înşişi în atât de multe situaţii, în 
loc să urmeze ceea ce este real, ceea ce ştiu că 


este drept. Este timpul să respiraţi adânc şi să 


vedeţi ce se întâmplă. De fiecare dată când vă 
compromiteţi pe voi înşivă şi propriile voastre 
valori e ca şi cum vă descompuneţi în bucăţi, 
tăindu-vă în mici fragmente, încât nu mai sunteţi 
întregi şi compleţi. Astfel deveniți o serie de 
fragmente compromise, lipsite de încredere, doar 
nişte aspecte ale voastre. 

Maestrul rămâne în încrederea de sine. El nu 


face compromisuri. 


AIJLGLRLA 

Maestrul face alegeri. Asta pare destul de 
evident, dar când privim realitatea condiţiei 
umane, ne dăm seama că cei mai mulţi oameni nu 
fac cu adevărat alegeri. A, fac mici alegeri, în 
privinţa a ceea ce poartă în ziua respectivă, dar 
chiar şi atunci sunt foarte confuzi. Este atât de 
exasperant pentru noi, cei din alte tărâmuri, să vă 
vedem cum vă treziţi dimineaţa. Cum sunteţi 
stăpâniţi de confuzie şi clătinam din cap spunând: 
„Va fi o zi dificilă! Dacă nu poate să aleagă cu ce 


se îmbracă sau ce să mănânce la micul dejun, vom 


avea o zi lungă cu această fiinţă umană”. 

Maestrul face alegeri şi nu se teme de ele. 
Atâtor oameni le e frică să facă o alegere, pentru 
că le e teamă de o alegere greşită, teamă că vor 
face o alegere care va supăra pe altcineva, teamă 
să facă o alegere ce ar tulbura întreaga matrice. 
Le este teamă să acţioneze pentru a nu ieşi în 
evidenţă sau să arate diferit. Au fost în mod 
esenţial programaţi să nu facă alegeri, să urmeze 
calea tuturor celorlalţi. 

Maestrul face alegeri foarte clare, pentru că 
asta face un Maestru şi un Creator. Maestrul 
înţelege, de asemenea, că, făcând alegeri, nu 
deţine niciodată rezultatul. Nu limitează şi nu 
controlează niciodată rezultatul, pentru că o 
alegere este pur şi simplu o direcţie şi un potenţial 
căruia îi permit să înflorească. Este al vostru dar îi 
daţi libertate şi îi permiteţi să se desfăşoare într-o 
manieră nerestricţionată. 

Când faceţi o alegere deliberată şi conştientă 
în viaţa voastră, vă schimbaţi dinamica energetică. 


Schimbaţi modul în care aduceţi energia în viaţa 


voastră şi modul în care trimiteţi energia în viaţa 
voastră. Când faceţi o alegere deliberată şi 
conştientă, vă energizaţi. Voi daţi un tip de 
încărcătură sau mişcare energiei. Însă, când nu 
faceţi alegeri, nu există mişcare, şi, dacă nu există 
mişcare, nu puteţi să aduceţi lucrurile potrivite în 
viaţa voastră. 

Astfel, Maestrul face alegeri - alegeri la nivel 
înalt. Maestrul alege să fie bogat, alege să fie 
Maestru, alegesă fie învăţător; alege să fie 
echilibrat în biologia şi fiziologia lui. 

Acestea sunt tipurile de alegeri pe care le 
face Maestrul, nu neapărat ce pantofi să poarte. 
Oricum, veţi descoperi că, pe măsură ce faceţi 
alegeri. de nivel înalt în viaţa voastră, celelalte 
nivel încep să de alinieze. Nu va trebui să staţi în 
faţa dulapului. Încercând să vă daţi seama cu ce 
să vă îmbrăcaţi, pentru că veţi şti cine sunteţi şi 
veţi şti cum să reflectaţi asta în hainele voastre. 
Nu va trebui să staţi în fiecare zi în faţa dulapului, 
să decideţi dacă vreţi să purtaţi colorat, cafeniu, 


dacă vreţi casual sau cu etichetă. Veţi alege haina 


perfectă pentru că este o reflexie a voastră. Nu va 
trebui să staţi în faţa oglinzii dimineaţa, 
întrebându-vă dacă arătaţi bine, pentru că ştiţi că 
veţi arăta superb. Sunteţi o reflexie a alegerilor 
voastre. 

Faceţi alegeri. Alegeri la nivel înalt. Alegerile 
mărunte se vor face singure. A face alegeri este 
un pas curajos. Veţi fi miraţi după aceea cum de 
nu aţi făcut până acum alegeri şi, urmărindu-i pe 
ceilalţi oameni, vă va fi foarte clar cum îşi trăiesc 
viaţa şi cum nu fac alegeri cu adevărat. Ei îşi 
urmează  făgaşul. Aceasta este o alegere, 
bănuiesc, dar nu o alegere pe care ar face-o un 
Maestru. 

Ale. CONTINE PLIINL INSUTT 

Maestrul înțelege că e o ființă care se 
conţine pe ea însăşi. Nu aveţi nevoie să luaţi nicio 
particulă sau fragment de energie de nicăieri din 
afara voastră. Ca Maestru sunteţi o fiinţă care se 
conţine pe ea însăşi. Sunteţi ca o maşină de 
energie perpetuă. Nu aveţi nevoie să luaţi energie 


din afară şi nu aveţi nevoie nici să daţi energie în 


afară. Vă conţineţi pe voi înşivă. Tot ce aveţi 
nevoie se află în interiorul vostru. 

Maeştrii din trecut nu puteau face asta. Însă 
Maegştrii din Noua Energie pot pentru că a avut loc 
o schimbare începând cu sfârşitul anului 2005, 
căreia Lat permis să se manifeste la un nivel 
adânc în interiorul vostru. V-aţi adus propria 
maşină de energie în această realitate, aţi adus-o 
propriu-zisân corpul vostru fizic. Lucrează în toate 
celulele şi atomii, în toate spaţiile libere din corpul 
vostru fizic, pentru a vă alimenta cu toată energia 
de care aveţi nevoie. 

Poate vă întrebaţi „Atunci de ce mai am 
nevoie de mâncare?”, în cele din urmă, veţi reuşi 
chiar să nu mai mâncaţi. Veţi fi capabili să vă 
generaţi propria energie. Nu aveţi nevoie să luaţi 
energie din altă parte, în special de la alţi oameni. 
Nu aveţi nevoie să vă hrăniţi din ei. Nu aveţi 
nevoie de nimic din ce au. Nu aveţi nevoie nici 
măcar să obţineţi energie din acel lucru pe care-l 
numim „câmp” - deşi puteţi foarte bine s-o faceţi, 


dacă alegeţi. Dar nu aveţi nevoie, pentru că vă 


conţineţi pe voi înşivă în totalitate. 

Asta pare un principiu de bază, dar oamenii 
au fost antrenați să considere că totul provine din 
afara lor. Totul. Au fost educați că trebuie s-o 
înveţe în afară, s-o obţină din afară, să implore 
pentru ea în afară, sau să se roage în afară. 
Adevărul este că sunteţi deja în posesia acestei 
energii, dar nu aveţi încredere în voi înşivă şi de 
aceea n-o folosiţi. Nu aveţi încredere că e cu 
adevărat acolo. Nu aveţi încredere nici măcar în 
aceste cuvinte pe care vi le spun. Gândiţi că 
vorbesc cu altcineva. O aveţi. Începeţi s-o folosiţi! 
începeţi să vă jucaţi cu ea. Începeţi să 
experimentați ce înseamnă să fii propriul 
generator de energie. 

Când vorbesc despre energie, vorbesc despre 
energia care să vă susţină corpul fizic, care să vă 
întreţină mintea activă şi conectată la Conştiinţa 
Universală. Energia care să vă susţină spiritul aici 
pe Pământ - asta este, în esenţă un lucru 
extraordinar Până de curând, era foarte dificil să 


vă menţineţi spiritul, sau esenţa, sau sufletul în 


această realitate. Se afla în altă parte, într-un fel 
de cocon, privind înăuntru, spre un alt tărâm 
dimensional. Dar încet şi sigur aţi creat spaţiul, aţi 
creat tipul de principiu sau dinamica ce permite 
acum recontopirea esenței voastre în această 
realitate, în acest moment „acum”. 

Nu vă puteţi diseca propriul corp pentru a 
găsi reşedinţa acestei esențe, pentru că ea este 
peste tot. Nu există într-o anumită bandă de 
energie în jurul vostru, nu e ascunsă în vreo 
chakra. Este „voi”, şi acum aveţi acces la ea - la 
voi înşivă, la spiritul vostru, la sufletul vostru, 
oricum vreţi să-l numiţi - în această realitate, 
chiar aici şi acum. 

Sunteţi o fiinţă care se conţine pe ea însăşi şi 
sunteţi prima generaţie de Maeştri care se află în 
această condiţie. 

MAI MULTE. PESPRL ÎNCREPERE. 

Respiraţi adânc. Respiraţi încredere în voi. 

Poate că a trecut multă vreme de când aţi 
experimentat cum este să aveţi încredere cu 


adevărat în voi - în sentimentele voastre, în 


intuiţiile voastre, în propria ghidare, în propria 
capacitate de a vă conduce din interior. Poate că a 
trecut prea multă vreme de când v-aţi permis vouă 
înşivă să treceţi dincolo de toate îndoielile, de 
toate limitările şi să vă încredeţi cu adevărat în 
voi. 

Când începeţi prima dată să permiteţi acestei 
încrederi să vină, veţi căuta anumite semne şi vă 
voi cere să n-o faceţi. Când veţi începe să 
practicaţi din nou încrederea în voi înşivă, veţi 
dori să ştiţi dacă faceţi lucrul corect, alegerea 
corectă. Veţi dori să ştiţi dacă aveţi dreptate. Dar 
acum şi aici, când e vorba de a avea încredere în 
voi înşivă, am să vă cer să lăsaţi la o parte acele 
concepte de bine şi de greşit. 

Ştiu că poate fi înspăimântător pentru că o 
parte din sistemul vostru de apărare - care este 
proiectat să vă protejeze pe voi, corpul vostru 
fizic, mintea voastră şi toate aceste părţi diferite 
ale voastre - este bazată pe a şti ce este bine şi ce 
este rău. Iar atunci când vă deschideţi pentru a 


avea încredere în voi înşivă, apare teama că poate 


aţi depăşit limita şi aţi făcut un lucru greşit. 

Însă, are loc un proces de autocorectare sau 
autoajustare. Pe măsură ce începeţi să vă 
deschideţi către încredere, către propriile 
sentimente, nu veţi avea întotdeauna parte de 
ceea ce în mod obişnuit numiţi „răspunsurile 
corecte”. Dar asta ne va duce apoi, la o întreagă 
discuţie despre de ce este corect şi ce este greşit. 
Corect şi greşit sunt doar percepții, atât. Sunt 
simple percepții. Poate vă spuneţi: „Dar dacă am 
încredere în mine şi după aceea corpul meu suferă 
şi am dureri, nu am făcut un lucru greşit?” Nu 
neapărat. Ştrecurând frica în acest cohcept aP 
reîntoarcerii la încrederea în voi înşivă aproape că 
vă abateţi de la calea pe care aţi pornit. 
Reîntoarcându-vă la încrederea în voi, veţi afla că 
viaţa voastră are mult mai multă profunzime, că 
aveţi mult mai multe capacităţi decât în trecut. 

Deschizându-vă către încredere aţi putea fi 
speriaţi, căci la început vă veţi simţi singuri. 
Sunteţi foarte obişnuiţi să mergeţi în afara voastră 


pentru a obţine încredere, căutând alţi oameni, 


alte autorităţi, alte entităţi. La început, vi se poate 
părea rece, căci sunteţi singuri, şi poate fi 
înspăimântător dar aceasta face parte din 
procesul inițial. Pe măsură ce lucraţi cu 
încrederea, aşa cum lucraţi cu respiraţia, învăţaţi 
să treceţi peste frica iniţială sau peste rezistenţă. 
Învăţaţi că răspunsurile care vin din interiorul 
vostru au mult mai multă profunzime şi 
însemnătate. Viaţa însăşi se întoarce la un punct 
al însemnătăţii şi al înţelegerii, şi în fiecare 
moment va avea această elegantă simplitate 
despre care am vorbit mai devreme. 

ILUZIA 

Maestrul înțelege că viaţa este o iluzie. În 
prima parte, am vorbit despre importanţa 
încrederii, despre calea Maestrului Noii Energii. 
Pe măsură ce aveţi încredere în voi înşivă, începeţi 
să descoperiţi lucruri noi despre voi, care 
relaţionează cu interiorul vostru, iar apoi lumea 
din afara voastră şi modul în care interacţionaţi cu 
ea încep de asemenea să se schimbe. 


Trau într-o iluzie foarte reală, voi şi toată 


lumea din jurul vostru. Acum ştiu că şi termenul 
„iluzie” sună aproape ireal, dar este o iluzie foarte 
reală şi foarte validă. Este de fapt manifestarea 
credințelor voastre şi alegerilor voastre. Este 
peste tot în jurul vostru, dar este, cum am spus, o 
iluzie. Câteodată sunteţi atât de prinşi în 
realitatea acestei iluzii încât ajungeţi să credeţi că 
este  inflexibilă, că nu poate fi  mişcată, 
transformată, schimbată. Dar este o iluzie şi de 
aceea orice poate fi schimbat, transformat, extins, 
oricând. 

Ceea ce vedeţi în afara voastră este pur şi 
simplu reflexia relaţiei interne dintre voi înşivă şi 
voi, la fel şi a relaţiei dintre voi înşivă şi lumea din 
afară. Vom pătrunde în magia acestui lucru mai 
târziu, dar pentru moment înţelegeţi că totul este 
o iluzie. Deci, nu sunteţi prinşi în ea. Se poate 


schimba - şi poate fi schimbată - în orice moment. 


ACCEjTArvLA 
Maestrul invaţă să accepte toate lucrurile 


aşa cum sunt. Din nou pare foarte simplu - şi chiar 


este -, dar există multe fațete ale acestui adevăr 

Atât de mulţi oameni încearcă să-i schimbe 
pe ceilalţi, astfel încât să corespundă propriilor lor 
puncte de vedere şi credinţe. Ei încearcă să 
schimbe lumea din exterior, s-o facă să fie aşa cum 
gândesc sau simt că ar trebui să fie. Rezultatul 
acestui lucru este conflictul continuu din interiorul 
lor, pentru că lumea exterioară nu răspunde 
neapărat şi după aceea sunt întotdeauna 
dezamăgiţi de ceea ce se întâmplă în afara lor 
Făcând parte din Shaumbra, aţi învăţat deja să 
acceptaţi toate lucrurile aşa cum sunt 

Aceasta este cea mai mare compasiune: să 
acceptaţi şi să respectaţi toate lucrurile şi toţi 
oamenii așa cum sunt. Procedând aşa, descoperiţi 
că nu mai există conflict, nu mai există coliziuni. 
Aflaţi că viaţa - viaţa şi creaţiile voastre - adoptă 
un nou mod de a face lucrurile mai uşor 

Pe măsură ce acceptaţi toate lucrurile exact 
aşa cum sunt, începeţi să înţelegeţi, de asemenea, 
că toate sunt în propria lor stare de perfecţiune. 


Nu va fi pentru voi doar un concept intelectual. 


Ştim că o parte din voi a auzit că „Toate lucrurile 
sunt perfecte”, dar a le simţi şi experimenta ca 
atare, aceasta este o adevărată binecuvântare. 

Treaba voastră, aici, pe Pământ, nu este să 
forţaţi schimbarea lumii. Aţi venit aici să fiți 
învăţători pentru cei care aleg schimbarea în ei 
înşişi. 

Acesta este unul din cele mai importante 
principii ale măiestriei, pe care mulţi oameni îl 
consideră greu de acceptat. Sunt nemulţumiţi de 
lumea din jurul lor dar adevărul adevărat este că 
sunt nemulţumiţi de ei înşişi. 

Acesta este un principiu foarte important 
pentru voi, pentru studenţii voştri şi de fapt 
pentru toată umanitatea. Să acceptaţi totul aşa 
cum este, chiar şi cele mai dificile lucruri, cele mai 
provocatoare experienţe. Dacă vedeţi un cerşetor 
în colţul străzii, să-l acceptaţi. Dacă vedeţi pe 
cineva cu handicap fizic, să înţelegeţi că a ales 
asta. Este datoria voastră să respectaţi şi să 
acceptaţi toate lucrurile aşa cum sunt. Maestrul 


înţelege şi trăieşte conform acestui principiu. 


NICUNOSCUTTIJL 

Maeşitrii acceptă să experimenteze cu 
adevărat ceea ce se numeşte „Necunoscutul” sau 
„Nenumitul”. Aveţi acest concept de Dumnezeu, 
Spirit, concept care a devenit acum, datorită 
religiilor şi sistemelor de credinţă, foarte diluat şi 
foarte adaptat. Nu puteţi numi sau defini Spiritul 
în adevăratul său sens. 

În vechile texte religioase era numit 
„Necunoscutul” sau „Cele Patru Cuvinte Ce Nu 
Pot Fi Rostite”, iar mulţi au interpretat că nu este 
permisă rostirea acestor cuvinte sau a numelui lui 
Dumnezeu. Adevărata semnificaţie însă este ca 
omul nu are calea de a înţelege sau a defini pe 
Dumnezeu sau Spiritul. Doar sunt. Aţi putea 
petrece vieţi încercând să scrieţi despre ce este 
Spiritul, despre ce este Dumnezeu, despre ce este 
Jehovah. Aţi putea încerca să-l definiţi unei alte 
persoane, dar este doar propriul vostru concept, 
provenind din mintea umană. Doar este. 

Maestrul învaţă să nu încerce să definească 


acest lucru, acest nume care nu poate fi nici 


măcar spus, ci mai degrabă să-l experimenteze în 
propria viaţă. Este voi. Este în voi. Este în toate 
lucrurile şi, mai ales, este, în mod unic, înăuntrul 
vostru. 

Pentru a experimenta „Ceea Ce Nu Poate Fi 
Spus”, pentru a experimenta acest Spirit - şi nu- 
mi place deloc să folosesc acest cuvânt - este 
nevoie de o mare încredere în voi înşivă. Pentru a 
permite acestei esențe a propriului Sine Divin să 
imre în corpul vostru, este nevoie de o totală şi 
absolută încredere în Sine. Nu încercaţi să 
definiţi, să etichetaţi sau sătranspuneţi în termeni 
omeneşti Sinele Divin. Este pur şi simplu o 
experienţă. 

Rămâneţi o clipă în acest spaţiu sigur fără a 
vă gândi la ce este sau nu este Dumnezeu: nu 
încercaţi nici măcar să vă înfăşuraţi tentaculele 
minţii în jurul termenilor „omnipotent” sau 
„omniprezent” 

sau orice altceva; fiţi doar atât de încrezători 
în voi înşivă, încât să-l puteţi experimenta. 


Opriţi-vă un moment... 


Respiraţi adânc... 

(pauză lungă) 

Maestrul înţelege că experimentează chiar 
acum. Numai omul spune „Dar nu simt nimic. Nu 
experimentez nimic. Mă aşteptam la fulgere, sau 
să licărească lumini, sau măcar să aud o voce”. 
Oh, Shaumbra, aşa se întâmplă dacă încercaţi să 
complicaţi şi să definiţi în termeni umani, dacă 
gândiţi că vă trebuie ceva asemănător dramei sau 
ceva pe care să-l percepeţi cu simţurile voastre 
umane obişnuite. 

Experimentaţi mai bine ceea ce nu poate fi 
spus sau definit. Experimentaţi această măreție a 
spiritului chiar acum. Lăsaţi pentru o clipă aceasta 
Esenţă a tuturor esenţelor să vă intre direct în 
corp, în minte şi în sufletul vostru. Şi, vedeţi, nu e 
nevoie să ţipe sau să strige, nu e nevoie să 
producă vreun impact dramatic, nu trebuie să vă 
treacă fiori sau să vă ia cu călduri. Doar este. 

Oamenii au căutat acest tip de Dumnezeu 
complex sau dramatic multă vreme. Au căutat în 


afara lor un fel de fiinţă ce va veni să le rezolve 


toate problemele. Nu vor găsi însă niciodată acest 
tip de Dumnezeu. 

Maestrul înţelege că experienţa 
„Necunoscutului”, a „Ceea Ce Nu E Spus” este 
întotdeauna accesibilă. Este un rezervor adânc şi 
nemişcat. Este calm. Este liniştit. Nu posedă 
atributele pe care în mod obişnuit le-aţi asocia cu 
comportamentul uman sau identitatea umană. E 
atât de pur, încât trece neobservat de toţi, în afară 
de adevăratul Maestru. Maestrul înţelege că pur şi 
simplu este. Şi înţelege că a-l experimenta 
înseamnă pur şi simplu a-i permite să intre în 
realitatea lui, la care participă fără să aibă 
aşteptări. 

Câteodată oamenii vor să măsoare energiile 
sau experienţele, v/or să încerce să le definească 
într-un fel anume. Dar Maestrul îşi acordă 
permisiunea să experimenteze  Necunoscutul 
adânc înăuntrul său, fără a avea nevoie să-l 
definească. 

Respiraţi adânc acum... 


Şi acordaţi-vă permisiunea să experimentați 


„Ceea Ce Nu Poate Fi Spus”. 

(pauză lungă) 

Esenţa Spiritului vostru caută o relaţie cu voi 
în această realitate. Oh, întotdeauna a fost acolo, 
întotdeauna a fost disponibilă pentru voi, dar a 
fost ţinută în alte realităţi. A fost ţinută în afara 
condiţiei umane. Acum, în acest moment, caută 
acea relaţie cu voi, aici, în această realitate. Dar 
va fi dificil de identificat dacă folosiţi vechile 
metode sau încercaţi s-o înţelegeți. 

Spiritul vostru vrea, chiar vă imploră să vă 
deschideţi, să vă extindeţi energia şi să treceţi 
dincolo de tot ce aţi înţeles sau felul în care aţi 
interpretat energiile în trecut Vă imploră să 
depăşiţi asta. Să treceţi dincolo de minte, dincolo 
de percepțiile senzoriale obişnuite. 

Pe măsură ce vă acordaţi permisiunea să 
experimentați, acest Necunoscut, acest Spirit va 
începe să vă devină foarte cunoscut, probabil într- 
un fel pe care nu-l veţi putea niciodată defini în 
cuvinte. Veţi încerca să explicaţi experienţa unui 


prieten, chiar unui alt Shaumbra, dar cuvintele nu 


vă vor putea ajuta, pentru că doar este. De aceea, 
strămoşii spuneau că este „Numele care Nu Poate 
Fi Spus”. Este „Expresia care Nu Poate Fi 
Definită”. Nici măcar nu vreau să folosesc 
cuvântul Spirit, pentru că este mai mult de atât şi 
Maestrul înţelege asta. Maestrul îşi acordă 
permisiunea să experimenteze acest Necunoscut 


în fiecare moment al fiecărei zile. 


FÂŢEJL5I STRAIURI 

Maestrul explorează toate faţetele energiilor. 
Hai să începem prin a vorbi despre un obiect 
neînsufleţit cum e o rocă, o piatră. Are multe 
fațete, multe straturi de energie, Conştiinţa 
umană s-ar focaliza doar pe rocă - care este tare, 
provine din pământ şi nu are viaţă. Dar maestrul 
înţelege că această rocă este cu mult mai mult 
decât pare. 

Această rocă are conştiinţă. Nu are neapărat 
un suflet sau spirit ca voi, dar este conştientă de 
ea însăşi ca rocă. De aceea are o anume mărime, 


formă şi densitate. Are propria conştienţă de sine. 


Dacă ar fi crăpată în două, fiecare parte ar avea 
conştienţă de sine, dar ar păstra şi conştienţă de 
sine de atunci când roca era întreagă. 

Roca are, de asemenea, conştiinţa apei. Are o 
conştienţă şi o memorie a fiecărei picături de 
ploaie care a căzut pe ea, fiecărui ocean sau râu 
care a scăldat-o vreodată. Această conştienţă este 
situată la un nivel sau strat diferit faţă de 
percepţia pe care o aveţi faţă de roca respectivă, 
dar este acolo. 

Maestru înţelege asta. Maestrul nu se lasă 
păcălit de identitatea fizică percepută prin 
simţurile omeneşti precum vederea, atingerea, 
gustul, auzul sau mirosul. Maestrul înţelege că 
poate călători prin toate aceste straturi şi nivele 
din interiorul a ceva atât de simplu ca o rocă. 
Maestrul îşi poate acorda permisiunea să 
pătrundă în faţetele acelei roci, atinse cândva de 
un strop de apă şi să se reconecteze, prin acea 
picătură de apă, la fiecare obiect pe care l-a atins 
vreodată. Prin acea picătură de apă, Maestrul se 


poate conecta la orice lucru, existent nu numai în 


ultimii câţiva ani, ci de la crearea Pământului, din 
timpurile când primii stropi de apă au început să 
cadă din nori. 

Puteţi călători înapoi prin intermediul acelei 
singure picături de apă, până în ziua în care v-a 
mai atins cândva, într-o viaţă trecută, până atunci 
când aţi băut-o şi v-a străbătut corpul. Vă puteţi 
conecta la un aspect al vostru din trecut, doar prin 
acea faţetă a rocii, care a fost atinsă de acel strop 
de apă. 

Prin acel strop de apă, care este conectat la 
toate celelalte picături de apă, din toate oceanele 
şi mările lumii, vă puteţi conecta la viaţa acvatică, 
la lumea animalelor Vă puteţi reconecta la marii 
Maeştri. Vă puteţi reconecta la ceaşca de apă din 
care a băut Buddha când stătea sub copac. Puteţi 
experimenta cu Buddha, cum era în vremea lui 
iluminarea, doar prin intermediul acestei roci. 
Dacă doar o simplă rocă conţine atât de multe 
fațete, straturi şi nivele, atunci toate lucrurile din 
preajmă se comportă la fel. 


Oamenilor li se pare firesc tot ce văd cu ochii 


lor şi simt cu mâinile lor dar asta este o privire 
foarte limitată asupra vieţii, printr-un spectru 
foarte mărginit. Maestrul înţelege că totul în viaţă 
- fiecare obiect, fiecare experienţă, fiecare emoție 
- are multe fațete şi multe, multe straturi. 

Când vorbiţi cu altcineva îngăduiţi-vă să 
călătoriţi de-a lungul nivelurilor sale interioare şi 
veţi constata nenumărate straturi şi fațete. Dacă 
sunteţi vindecător sau o persoană care lucrează cu 
energia, mergeţi dincolo de persoana pe care o 
vedeţi în faţa voastră. Priviţi celelalte straturi şi 
nivele. U'rtaţi-vă la ce îi motivează în planul din 
spate. Fiţi atenţi nu numai la cuvintele pe care vi 
le spun, dar şi la toate straturile şi nivelele lor. 

Când citiţi o carte, de exemplu, există 
straturi şi nivele în interiorul ei, chiar şi cartea pe 
care o citiţi acum. Nu sunt numai cuvintele 
tipărite pe pagini, există şi straturi şi nivele ale 
fiecărei voci şi ale fiecărei experienţe a Maegştrilor 
care şi-au adăugat energia pentru a ajuta la 
scrierea acestei cărţi. Nu sunt. incluse doar 


experienţele din această viaţă ale fiecăruia dintre 


ei, ci şi experienţele din trecut, din vieţile lor 
anterioare. 

Din orice punct, din orice obiect, vă puteţi 
conecta la celelalte straturi şi nivele, la celelalte 
fațete. Pornind de la acele fațete, puteţi călători 
înapoi în timp, prin şi de-a lungul spaţiului, şi să 
vă conectaţi la orice altceva - şi nu doar pe acest 
Pământ. Vă puteţi conecta la alte tărâmuri 
pornind de la orice obiect - chiar şi de la o sticlă 
de apă minerală. Vi se poate întâmpla câteodată, 
încercând să vă deschideţi la mulți- 
dimensionalitate, să fiţi confuzi şi pierduţi. 
Încercaţi s-o faceţi acum, printr-un singur obiect. 

Maestrul înţelege că totul - fiecare obiect, 
fiecare experienţă, fiecare emoție, totul - are 
multe fațete. Din nou asta sună ca un principiu 
simplu, dar oamenii trăiesc o existenţă foarte 
mărginită, izolată. Ei nu-şi acordă permisiunea să 
experimenteze necunoscutul.  Nu-şi acordă 
permisiunea să se deschidă la toate aceste diverse 
fațete, care sunt chiar aici. Când lucraţi cu 


studenţii voştri, faceţi cu ei exerciţii simple, 


pentru a-i ajuta să înţeleagă că totul, chiar şi o 


rocă, este multidimensional. 


FAKR AŞTEPTĂRI 


Maestrul înțelege că el este creatorul, şi 
permite creaţiei sale să rămână deschisă. Cu arte 
cuvinte, dacă decideţi să vă creaţi o sănătate 
perfectă în această viaţă, faceţi o alegere acum. 
Creați. Programaţi o încărcătura energetică, care 
este auzită de corpul vostru. Există ceva ce se 
numeşteâehnologia Standard, în care o celulă 
perfectă, sănătoasă poate radia creaţia voastră, 
alegerea voastră de a fi sănătoşi, către toate 
celelalte celule şi poate începe să vă reechilibreze 
corpul. Dar nu limitați rezultatul. Nu vă 
concentrați doar să treceţi peste acea durere pe 
care o aveţi în picior sau ca inima să devină mai 
puternică. Permiteţi creaţiilor voastre să fie foarte 
deschise. 

Poate vă gândiţi să începeţi o afacere. V-aţi 


gândit la asta o vreme şi acum alegeţi să începeţi. 


Faceţi o alegere, care, după aceea. Începe să 
mişte energia şi s-o alinieze către alegerea 
voastră. Dar în momentul în care începeţi s-o 
limitați, în momentul în care aveţi o anumită 
aşteptare în privinţa rezultatului, începeţi s-o 
restricţionaţi din nou. Începeţi să vă descărcaţi şi 
voi şi creaţia voastră. Începeţi să transformați şi 
să schimbaţi felul în care energiile vor fi aduse 
către voi. 

Acest lucru este foarte, foarte obişnuit la 
oameni, în special la cei care se află pe calea 
metafizică. Ei ajung în această arie a creaţiei 
conştiente şi descoperă acest nou instrument 
captivant. Dar după aceea folosesc limitarea sau 
prea multă definire. Creează până la un punct, dar 
limitează rezultatul în alt punct, definindu-l şi 
având aşteptări în privinţa a ceea ce ar trebui să 
fie. 

Adevărata creaţie este deschisă. Curge. Pe 
măsură ce creaţia voastră începe să prindă viaţă, 
începe să acumuleze sau să aducă alte energii, iar 


natura alegerii originale, a creaţiei originale, 


poate depăşi cu mult ceea ce v-aţi imaginat că ar 
putea fi. Dacă aveţi aşteptări sau plasați o limitare 
asupra alegerii, sau credeţi că va fi limitată, în 
mod sigur limitați rezultatul. 

Eliberaţi toate aşteptările pe care le aveţi în 
privinţa rezultatului. Renunţaţi să mai gândiţi cum 
ar trebui să arate sau să se manifeste. Folosiţi 
simpla, conştienta creaţie - alegerea - şi apoi 
priviţi cum energia evoluează şi se extinde. Nu 
este nevoie să o controlaţi, nu este nevoie să o 
limitați. Daţi-i doar voie să evoluze şi să se 
extindă. Vă aparţine, dar acum prinde propria ei 
viaţă, propria energie, propria dinamică. 

Acum voi, creatorii originari, o puteţi decrea 
în orice moment Dacă spuneţi că nu mai sunteţi 
fericit cu această creaţie, că nu mai vreţi să existe 
în energia conştiinţei voastre, o puteţi decrea. 
Astfel, nu trebuie să vă îngrijoraţi niciodată că vă 
poate scăpa din mâini. Dar atâta vreme cât este 
dinamică, cât trăieşte, lăsaţi-o deschisă. Veţi afla 
că acesta este un mod mult mai plăcut şi mai 


satisfăcător de a crea. 


FĂRĂ A FORŢA 

Maestrul înţelege că totul curge, nu trebuie 
forțat "Trap într-o lume a dualității. Aveţi 
elementele negativului şi pozitivului, masculinului 
şi femininului, ale binelui şi răului, susului şi 
josului - toate aspectele dualității. Acestea sunt 
datele cu care veniţi în această viaţă şi conform 
lortrăiţi de-a lungul ei. Oamenii sunt condiţionaţi 
să creadă că, pentru a înainta în viaţă, trebuie să 
folosească forţa. Dacă vreţi ca ceva să se 
întâmple, trebuie să-l forţaţi, trebuie să faceţi un 
efort să terminaţi sau să forţaţi energetic alţi 
oameni în acest scop. Deci în viaţă trebuie 
întotdeauna să te zbaţi, trebuie să-ţi croiesti drum. 
Cei mai mulţi simt că împing blocuri mari de 
piatră la deal, pentru că asta înseamnă să exişti în 
energia obişnuită a dualității. 

Maestrul înţelege că într-adevăr nu este 
nevoie de nicio forţare, înţelege că totul curge. 
Este un concept oarecum dificil, pentru că sunteţi 
atât de obişnuiţi să folosiţi forţa, pentru a face să 


se întâmple. Ce-ar fi să permiteti să se întâmple? 


În Noua Energie, deveniți literlamente un 
punct de atracţie energetic pentru alegerile şi 
creaţiile voastre. Deveniţi asemeni unui magnet 
care atrage spre voi şi în voi toate energiile ce 
aşteaptă să vă servească, toate energiile de care 
aveţi nevoie să vă susţină în ceea ce faceţi. 
Această atracţie este un flux, nu o forţă. 

Priviţi lucrurile din viaţa voastră. Dacă 
trebuie să le forţaţi sau să vă luptaţi, fie nu folosiţi 
alegerea conştientă, fiind  neîncrezători în 
calitatea voastră de creatori, fie sunteţi prinşi în 
această paradigmă a forţei din Energia Veche. 
Forţa funcţionează aşa cum aţi aflat. Puteţi forţa 
anumite lucruri să se întâmple. Făcând un efort 
mare, pretinzând, folosindu-vă energia personală 
ca pe un fel de berbec (pentru spargerea 
zidurilor), puteţi să faceţi lucrurile să se întâmple. 
Şi apoi să spuneţi „Vezi? Saint-Germain n-a avut 
dreptate. Forţa funcţionează.”. Da, funcţionează, 
până la un punct. 

De câte ori forţaţi ceva în această realitate 


tri-dimensională, va exista întotdeauna o forţă 


opusă, aici sau în altă parte, care intră în joc, 
pentru că aşa lucrează energia. Întotdeauna se 
echilibrează. Energia caută întotdeauna rezolvare, 
aşa că dacă există o forţă la un anumit nivel, va 
exista o contra-forţă la altul. 

Asta nu înseamnă neapărat că se va întoarce 
să vă lovească pe la spate sau să vă joace vreun 
joc al karmei. Dar undeva, într-o altă realitate sau 
în alt nivel dimensional, va exista o contra-forţă. S- 
ar putea întâmpla câteva zile sau săptămâni mai 
târziu. S-ar putea întâmpla într-un moment pe 
care-l consideraţi un episod fără legătură cu viaţa 
voastră. Ar putea fi chiar între vieţi, când mergeţi 
să cercetaţi contra-forţa fiecărei forţe pe care aţi 
folosit-o. Forţa funcţionează, dar există 
întotdeauna şi reversul, există întotdeauna şi 
partea opusă, echilibrarea. 

În Noua Energie există un flux al energiei. 
Există un flux al conştiinţei. Există un flux al 
energiilor care se aliniază să vă întâlnească şi să 
vă servească propriile creaţii. Curgerea este 


uşoară, naturală, foarte simplă şi foarte elegantă. 


Lucrurile par doar să se întâmple - fără stres, fără 
forţă - atât de mult încât s-ar putea să nu fiți 
obişnuiţi sau satisfăcuţi de asta, pentru că sunteţi 
obişnuiţi să aveţi parte de o reacţie, ori de câte ori 
încercaţi să faceţi ceva să se întâmple. 

Hai să spunem că încercaţi să porniţi o 
afacere. Sunteţi satisfăcuţi doar când simţiţi că aţi 
făcut ceva în ziua aceea. Dar ceea ce faceţi este să 
măsuraţi pur şi simplu cantitatea de forţă care a 
fost depusă, nu creaţia care ar fi avut loc. Este un 
tip de amăgire - sau iluzie - măsurarea efortului 
depus ca şi cum ar avea ceva de-a face cu 
rezultatul. 

Se desfăşoară o curgere naturală, iar această 
curgere nu trebuie să producă neapărat dramă 
sau reacţie. Lucrurile doar se întâmplă. Se 
transformă în coincidenţe, doar pentru că, în 
această curgere, se  sincronizează cu toate 
celelalte elemente. Uneori oamenii au tendinţa să 
creadă că n-au făcut destul ca ceva să se întâmple, 
că nu s-au zbătut destul, n-au transpirat destul. E 


timpul să depăşiţi această fază. 


Pe măsură ce permiteţi acest flux în creaţiile 
voastre şi în viaţa voastră, veţi descoperi că el vă 
eliberează atât de mult energia şi timpul încât să 
puteţi face lucruri care plac, lucruri pentru care 
aveţi cu adevărat pasiune. 

Am vorbit altă dată despre pasiunea 
sufletului. Poate aţi căutat multă vreme asta, 
întrebându-vă „Care este pasiunea sufletului meu? 
Unde este pasiunea sufletului meu? De ce nu se 
află în viaţa mea?” Ei bine, există, dar sunteţi atât 
de prinşi. Încercând să faceţi să se întâmple tot 
felul de lucruri, şi vă consumaţi în nenumăratele 
strădanii zilnice, ce implică forţă şi contra-forţă şi 
care vă solicită toată energia. Nu mai rămâne 
nimic care să vă permită să exploraţi şi 
experimentați propria pasiune a sufletului. 
Pasiunea sufletului se află acolo, aşteaptă 
înaripată, până veţi avea timp şi energie s-o 
invitaţi în viaţa voastră. Dar dacă sunteţi atât de 
prinşi în vechiul mod dual de creaţie - forţă contra 
forţă - pasiunea sufletului vostru va continua să 


aştepte, până îi veţi da oportunitatea şi 


deschiderea să vină. 

Respiraţi adânc acum şi  acordaţi-vă 
permisiunea să experimentați fluxul versus forță. 

(pauză) 

Vedeţi, fluxul este subtil. Nu conţine dramă, 
nu conţine sus şi jos. Nu există energii opuse, 
pentru că energiile s-au aliniat. Ele vin să vă 
servească, nu să se opună una alteia - ceea cea 
fost iniţial motivul dualității. 

Haideţi să luăm de exemplu, ceea ce numiţi 
lumină şi întuneric: Motivul pentru care avem 
aceste două elemente a fost ca ele să fie oglinzi 
sau reflexii una pentru cealaltă. Lovindu-se şi 
ciocnindu-se constant, în cele din urmă ele încep 
să ajungă la o mai bună înţelegere de sine. Dar 
mai devreme sau mai târziu, obosesc de atâtea 
coliziuni constante şi energiile lor se contopesc 
înapoi împreună. Aşa se întâmplă în această Nouă 


Eră şi la acest lucru vă puteţi conecta ca Maeşitri. 


erp aţia 
! 


Maestrul înțelege că el este creatorul, Este 
un concept foarte simplu, l-aţi mai auzit înainte, 
dar acum este timpul să-l folosiţi. Maestrul 
înţelege că el este creatorul. Voi sunteţi punctul 
creaţiei - chiar aici, chiar acum - şi, când faceţi o 
alegere, începe să aibă loc procesul creaţiei. 

Nu vine din altă parte sau de la altcineva. Nu 
aveţi nevoie de puteri supranaturale. Creaţia se 
întâmplă în momentul în care aţi ales să creaţi şi 
după aceea se autoexprimă. Creaţia voastră se 
autoexprimă prin voi. Aliniază toate energiile din 
voi, atrage din afara voastră energii care vor să 
vină în realitatea voastră, şi după aceea începe să 
se dezvăluie. Aceasta este clipa când începeţi să 
experimentați magia. Atunci începeţi să vedeţi 
cum adevăratele creaţii se deschid şi curg. 

V-aţi putea speria la un moment dat, aflând 
cât de uşor este să creaţi, mai ales când nu vă 
limitați rezultatul. Când folosiţi energie care 
curge, în loc de energie duală, lucrurile încep pur 
şi simplu să se întâmple şi va veni un moment în 


care vă veţi simţi un pic intimidaţi de abilitatea 


voastră creatoare. Veţi gândi „Dacă este aşa uşor, 
poate că sunt un creator atât de mare încât pot 
distruge lumea întreagă!”. De fapt, poate chiar aţi 
putea, cu energiile pe care le aveţi - dar n-o veţi 
face datorită înţelepciunii pe care de asemenea o 
aveţi. 

Vă aflaţi acum într-un punct în care sunteţi 
destul de înţelepţi, încât să nu folosiţi. distructiv 
energiile. Nu veţi dori să răniți alţi oameni sau să 
aruncaţi în aer lumea, sau să profitaţi de alţii. Aţi 
ajuns prea departe şi aţi câştigat prea multă 
înţelepciune, pentru lucruri ca acestea. Dar există 
încă o parte din voi care nu are încredere, aşa că 
încă nu îndrăzniţi. Totuşi, permiţând încrederii să 
vină către voi, vă veţi da seama că veţi folosi 
întotdeauna cu înţelepciune abilitatea creatoare. 

Un creator este un creator nu un imitator 
Există o mare diferenţă între a crea şi a imita. 
Imitaţiile sunt foarte, foarte limitate, pentru că 
preluaţi un concept deja creat şi încercaţi să-l 
duplicaţi. Nu va fi mai mare decât originalul, de 


fapt va fi mult mai mic. Creatorul începe cu ceva 


din interiorul lui - cu propria idee, cu propria 
dorinţă. Da, s-ar putea raporta la alte lucruri, dar 
când iniţiază cu adevărat şi lansează creaţia, este 
a lui. El nu imită pe nimeni altcineva. 

Maestrul înţelege că este creator şi îşi asumă 
răspunderea pentru asta. El nu pasează 
responsabilitatea îngerilor sau lui Dumnezeu. El 
îşi asumă întreaga responsabilitate pentru asta în 
acel moment. 

Respiraţi adânc şi simţiţi acea energie a 
voastră, a creatorului. 

Ştiu că s-ar putea să vă îndoiţi de asta. Încă 
mai aveţi de văzut cum e să fii creator; cum faceţi 
să se întâmple asta. Dar este foarte simplu şi 
foarte, foarte uşor piscernrhâhtol 

Maestrii îşi înţeleg propriul discernământ. 
Destul de simplu, Maeştrii înţeleg ce este al lor şi 
ce nu este. Din cauza interconectării energiei. În 
mod special a interconectării conştiinţei între toţi 
oamenii şi toate lucrurile, este foarte uşor să fii 
prins în confuzia dintre ce-i al tău şi ce nu este. 


Atât de des acceptaţi energii care nu sunt deloc 


ale voastre. Le preluaţi înăuntrul vostru, dar e ca 
şi cum aţi lua înăuntru pe cineva fără casă. Îi daţi 
un loc să trăiască, îi daţi un refugiu, dar adesea, 
începe să vă ia energia - şi nu este 
responsabilitatea voastră. 

Mulţi dintre voi  revendicaţi gânduri, 
sentimente şi energii care nu sunt ale voastre... O 
parte din durerile fizice pe care le aveți nu sunt 
ale voastre. Purtaţi, de fapt, durerile fizice ale 
altora, nu sunt ale voastre, dar pretindeţi că sunt. 
Le purtaţi, probabil, datorită vreunei karme 
ancestrale. Poate există în linia voastră genetică 
ceva transmis de la unul la altul, pe care îl purtaţi 
acum. Nu este a voastră şi, de fapt, nici nu vă vine 
bine. 

Poate, pur şi simplu, purtaţi energia 
conştiinţei de masă, simțind energiile acestei 
anxietăţi generale a umanităţii. Purtaţi, poate, o 
depresie adâncă, ce nu vă aparţine. E posibil s-o fi 
moştenit de la un aspect al vostru dintr-o viaţă 
anterioară - un aspect foarte deprimat - care încă 


se învârte în jurul vostru, dar acum credeţi că e al 


vostru, aşa cum credeţi că viaţa trecută este a 
voastră. Nu este. Este un aspect, o expresie a 
energiei voastre, dar nu este voi. Sunteţi diferiţi în 
viaţa aceasta. Sunteţi suverani în viaţa aceasta. 
Aveţi o conexiune cu vieţile voastre trecute, dar 
ele nu sunt voi şi voi nu sunteţi ele. 

Poate purtaţi energiile locului unde lucraţi. 
Părăsiţi, pentru un moment, biroul vostru, acest 
loc în care lucraţi, amândouă, locul fizic şi cel 
energetic. Are o energie şi, dacă vă retrageţi 
destul de departe, puteţi s-o percepeţi. Când 
sunteţi acolo zi de zi, este foarte greu să 
discerneţi energia, dar retrageţi-vă. Unele locuri 
de muncă au o energie intensă, foarte rigidă, 
strictă. Altele au o energie războinică. Întrebaţi-vă 
„În ce poziţie se află această companie acum? Se 
luptă împotriva competitorilor? Are probleme 
financiare? Probleme de mediu? Probleme cu 
personalul?  îndepărtaţi-vă şi  simțiți energia 
biroului vostru. 

Acum priviţi-vă pe voi. Aveţi probleme 


similare în viaţa voastră? Purtaţi energiile biroului 


înăuntrul vostru? Există o mare probabilitate să 
faceţi asta. La fel faceţi cu familia şi prietenii 
voştri. O faceţi chiar şi cu Shaumbra, pentru că 
sunteţi aşa de conectaţi cu grupul. Această 
conexiune este minunată, dar câteodată aveţi 
tendinţa să preluaţi simptomele fizice ale altor 
Shaumbra. Retrăgeţi-vă, aşa cum spune Tobias, în 
spatele zidului scund. Care dintre aceste energii 
sunt ale voastre şi care nu sunt? Maestrul este un 
Maestru al discernământului. Ce este al vostru? 
Ce este în afara voastră? 

Aveţi tendinţa să preluaţi problemele altor 
oameni. Nu vă trebuie - şi un Maestru nu vrea - 
pentru că nu puteţi face ceva să mişcaţi aceste 
energii din nou. Nu-i puteţi ajuta pe alţii să-şi 
rezolve problemele dacă sunteţi prinşi chiar în 
mijlocul lor. Preluaţi bagajele, problemele şi 
energiile altora, gândindu-vă că faceţi un fel 
sacrificiu, că salvaţi cumva lumea. N-o faceţi. Vă 
împovăraţi doar pe voi înşivă şi după aceea 
deveniți frustraţi că lucrurile nu funcţionează mai 


bine pentru voi. 


Îndepărtaţi-vă. Pe care din aceste energii 
alegeţi să continuaţi să le menţineţi? În primul 
rând, discerneţi care sunt, într-adevăr ale voastre 
şi care nu sunt. Apoi, alegeți la ce energii sunteţi 
gata să renunţaţi. Şi după aceea, căutaţi să aflaţi 
de ce le-aţi menţinut înainte. Ce v-a făcut iniţial să 
le luaţi asupra voastră? 

O parte din voi vă veţi simţi mai săraci şi mai 
neîmpliniţi renunțând la jurămintele faţă de lume, 
pentru că v-aţi hipnotizat să gândiţi că este 
responsabilitatea voastră. Aţi ajuns să credeţi că 
asta este ceea ce trebuie să faceţi, ca „un om de 
treabă”. Vă voi spune chiar acum, adevăratul 
Maestru din trecut - şi din prezent-înţelege că nu 
este eficient doar purtând toate aceste răni. El 
este mult mai deficient fiind echilibrat, centrat şi 
un adevărat Maestru în sine însuşi. 

Este mult mai uşor să-i consiliezi pe alţii dacă 
te afli într-o poziţie de 

Integritate şi echilibru. 

Este o problemă de care nu puteţi scăpa uşor. 


Se lipeşte de voi jfi vă este greu să o vedeţi. Vă 


gândiţi, poate, că nu vouă mă adresez, dar vă rog 
să cercetaţi înăuntrul vostru. Care sunt energiile 
voastre - adevăratele voastre energii - şi care 
aparţin altora? 

Orice alegeți să nu mai fie al vostru nu mai 
este al vostru. Gândiţi: „O, dar am meritat asta, 
am fost o persoană rea la un moment dat în viaţa 
mea, sau am făcut ceva greşit, sau...” Vedeţi? 
Sunteţi atât de acaparaţi, încât găsiţi tot felul de 
justificări pentru ca să vă aparţină. Maestrul 
discerne şi înţelege că poate elibera orice alege să 
elibereze, Conflictele care se derulează în 
interiorul vostru, fizice sau mentale - le puteţi 
elibera. Credinţe, sentimente, reacţii - orice. Orice 
alegeţi este al vostru. Orice altceva, lăsaţi-le să 
plece. 

Poate vă e teamă să le lăsaţi să plece, pentru 
că gândiţi că veţi polua energia sau conştiinţa 
lumii, aşa cum poluează un şemineu aerul cu 
fumul eliberat. N-o veţi face. Când eliberaţi ceva 
pe care nu-l mai alegeţi, practical descărcaţi 


energetic şi acesta se reîntoarce la starea sa de 


energie pură şi naturală - care este neutră, dar 
plină de potenţial. Nu e ca şi cum aţi lăsa să se 
scurgă un fel de gaz energetic nociv, ce va ajunge 
la nările celorlalţi! îl redaţi purității, simplităţii şi 
stării neutre. 


Maestrul discerne între ce-i al lui şi ce nu. 


AVĂREJJA 

Maestrul înțelege că el creează din întregul 
Sine şi nu doar din nevoia limitată a sinelui uman. 
Aţi priceput? Asta înseamnă că adesea simplele 
voastre nevoi umane vă dictează şi vă conduc 
viaţa. Nevoia de hrană, îmbrăcăminte, adăpost, 
afecţiune - aceste nevoi primare umane vă 
guvernează universul. Totuşi, Maestrul înţelege 
că, pe măsură ce creează din întregul Sine, de la 
nivelul încrederii totale în sine, aceste nevoi 
umane îşi poartă singure de grijă, iar rezolvarea 
lor devine aproape automată. Deoarece creaţi de 
la un nivelul înalt, cel al pasiunii sufletului, al 
adevăratei dorinţe, totul se revarsă din acest înalt 


şi rezolvă inclusiv nevoite umane. Vă satisface şi 


are grijă de toate aceste lucruri. 

Chiar acum, energia voastră este preocupată 
de nevoite voastre umane. Atât de des creaţi de la 
nivelul disperat al nevoii umane, în loc să o faceţi 
de la cel al magnificului vostru suflet, al sinelui 
total. Vedeţi diferenţa? Vedeţi că atunci când 
creaţi de la nivel înalt totul se revarsă şi rezolvă şi 
nevoite umane? Este un fenomen natural. 

Când creaţi din această perspectivă foarte 
limitată a disperării umane, atunci energia 
disperării vă învăluie creaţiile şi le limitează chiar 
din start. Veţi primi un răspuns limitat la creaţia 
energetică şi nu va fi ceea ce vă doriţi cu 
adevărat. 

Extindeţi-vă energia dincolo de disperare. 
Fiţi un Maestru. Creați din perspectiva totalei şi 
adevăratei pasiuni, nu doar din cea a sinelui uman 
disperat. Poate că luna aceasta vă chinuiţi cu plata 
chiriei - şi încercaţi să creaţi din această situaţie? 
Este dramatic. Nu vă va fi uşor să urmaţi acest 
curs în măiestrie, dacă priviţi din asemenea 


perspectivă. Spuneţi „Dar, Saint-Germain, de asta 


am nevoie azi! Voi fi evacuat de aici în scurt timp, 
asta este nevoia mea”. Văvoi cere să vă 
îndepărtați de asta. Asta este ceea ce gândiţi că 
aveţi nevoie. Dar este capcana în care v-aţi lăsat 
prinşi. Este disperarea voastră. 

Oamenii disperaţi fac lucruri disperate. 
Creatorii disperaţi produc creaţii disperate. 
Ajungeţi  încâlciţi în problemele voastre. 
Îndepărtaţi-vă. Câteodată oamenii sunt atât de 
încurcaţi în creaţiile lor, încât trebuie să le spun 
„E timpul să mori, ca să cureţi asta! Doar mori. 
Vom vorbi despre asta, apoi te întorci înapoi pe 
Pământ şi o iei de la capăt. Alege-ţi părinţi bogaţi, 
data viitoare!”. Aşa le spun... 

Shaumbra, nu trebuie să ajungeţi în acest 
punct. Îndepărtaţi-vă. Înţelegeţi că voi creaţi la un 
nivel măreț magnific. Simţiţi măreţia chiar acum. 

Respiraţi adânc şi simţiţi-o chiar acum. 

(pauză) 

Spuneţi-vă vouă înşivă - în linişte, în 
interiorul vostru - şi simţiţi dacă e real sau nu: 


„Sunt mărefl' 


Simţiţi că e real? Dacă nu, continuaţi 
procesul şi încercaţi să simţiţi în acel strat, în acea 
faţetă a voastră care este măreaţă. Poate această 
faţetă este îngropată adânc undeva, dar este 
acolo. Reconectaţi-vă la acea energie şi simțip-vă 
măreţia. leşiţi din această disperare umană. 

Când maestrul creează de la nivel înalt, nu 
de la nivelul nevoitor umane, acestea se rezolvă de 
la sine. Întrebaţi pe o parte din Maeștrii care au 
contribuit la această carte şi care au făcut asta în 
viaţa lor Nevoite umane sunt ocazionale. 

MAESTRU A5CEN5IONAID 


Aşa cum am discutât în secţiunile anterioare, 
a fi Maestru în Noua Energie este destul de diferit 
de a fi Maestru în timpurile trecute. Conştiinţa 
Pământului în momentul acesta este foarte diferită 
faţă de cum era acum o mie de ani, acum cinci mii 
de ani, sau în timpurile oricărui Maestru din 
trecut. Nici cei pe care-i numiţi  Maeştri 
Ascensionaţi - un termen la care nu ţin prea mult 


-, fiinţe înțelepte care au locuit pe Pământ înainte 


şi care acum sunt în alte tărâmuri, nu înţeleg cum 
e să treci prin acest proces de integrare personală 
în Noua Energie, pentru că ei au făcut 
ascensiunea în timpuri diferite. 

Există multe cărţi care au fost scrise despre 
Maeştrii Ascensionaţi şi astăzi sunt multe discuţii 
despre acest grup înţelept şi foarte elitist. Dar ei 
nu au trecut prin acest proces prin care treceţi voi 
ca să ajungeţi la măiestrie. Ei vă pot ajuta, dar 
doar până la un punct. Ei vă pot ajuta cu unele 
înţelegeri de bază, dar la un anumit punct, chiar şi 
ei trebuie să se retragă pentru a vă permite să 
treceţi prin propriul proces al descoperirii. 
Trebuie să vă permită să treceţi prin uşa Noii 
Energii, în felul vostru. De aceea, chiar dacă mulţi 
dintre voi în trecut aţi simţit că sunteţi ghidaţi de 
Maegştrii Ascensionaţi, în anii recenți, aţi simţit că 
aţi pierdut conexiunea cu mulţi dintre ei. Aţi simţit 
că au plecat. Nu pentru că v-au părăsit, căci sunt 
încă acolo. Ci pentru că aţi înaintat dincolo chiar 


de punctul unde au ajuns ei. 


MAI AVUfJL PE5PRL ACCEPTARE 

Se spunea că este mai uşor să repari drumul, 
decât să repari omul. Asta pentru că drumul 
acceptă ceea ce este, în vreme ce omul care 
merge pe el nu se acceptă pe sine însuşi. Aşa că 
este mai uşor să aloci toate resursele, şi timp şi 
bani, ca să repari drumul, astfel încât omul frânt 
să meargă de-a lungul lui. 

Acest exemplu ne conduce către un simplu 
punct al călătoriei voastre către măiestrie: 
Acceptarea. În primul rând acceptarea de sine, 
care este unul din cele mai dificile lucruri pe care 
un om conştient îl va face vreodată. Un om 
conştient se vede pe sine însuşi înfrânt, limitat, 
incapabil să se vindece pe el însuşi, cu atât mai 
puţin pe alţii, limitat la nivelul minţii, cu 
slăbiciuni. Aşa a fost învăţat, este un sistem de 
credinţă pe care l-a adoptat şi există atât de adânc 
în el, încât nici nu-şi dă seama ce-şi face singur 
Omul nu acceptă cine ce este. Încearcă 
întotdeauna să repare ceva, dar niciodată nu este 


în stare să termine. Este întotdeauna critic cu el 


însuşi, întotdeauna se analizează, întotdeauna se 
luptă cu el şi, astfel, consumă cantităţi enorme de 
energie. 

Maestrul acceptă totul despre el însuşi. Se 
priveşte cu compasiune, cu blândeţe. Se priveşte 
ca pe o identitate, dar nu ca şi cum acea identitate 
ar fi tot ceea ce este el cu adevărat. 

Opriţi-vă un moment aici, în această energie 
sigură, să vă uitaţi la voi. Puteţi să acceptaţi tot 
ceea ce sunteţi? Vârsta voastră, o puteţi accepta? 
Vârsta este ceva cu care ştiu că mulţi oameni se 
luptă. Simţiţi că ajungeţi în cea de-a doua parte a 
vieţii şi vă luptaţi cu vârsta voastră - care nu face 
altceva decât să scoată vârsta în evidenţă şi mai 
mult. 

Înălţimea voastră, greutatea, aspectul vostru 
fizic - puteţi să le acceptaţi aşa cum sunt? Puteţi 
să acceptaţi acest corp în care vă aflaţi, 
necondiţionat? Cu iubire? Puteţi să-l acceptaţi fără 
niciun „dacă”, fără niciun „dar'? Fără. să spuneţi - 
„Pot-să-l accept, imediat ce mai slăbesc, imediat 


ce încep să-l lucrez, imediat ce fac ceva să-l 


repar”? Acesta este un „morcov” la care nu veţi 
ajunge niciodată, pe care nu veţi reuşi niciodată 
să-l mâncaţi. Şi întotdeauna veţi ţine ceva în faţa 
voastră, refuzându-vă astfel plăcerea şi satisfacția 
de a vă accepta partea fizică. 

Poate aţi avut probleme de natură fizică cu 
corpul vostru şi fugiţi de ele, încercând să le 
ascundeţi, încercând să le ignoraţi. Aceste 
simptome fizice - fie că sunt probleme de stomac, 
inimă sau doar simple înţepături şi dureri - 
trebuie să fie pentru voi semne că este nevoie de 
atenţia voastră. Ceva are nevoie de iubirea şi de 
acceptarea voastră. 

Puteţi să vă acceptaţi total corpul, așa cum 
este acum, necondiţionat? Puteţi să vă acceptaţi 
mintea? Gândurile? Vedeţi voi, când gândurile nu 
sunt acceptate, când nu le recunoaşteţi, ele se 
întorc altfel, mai puternice, mai mari, mai 
monstruoase decât oricând. Pentru că, din nou, 
este ceva în voi care are nevoie de atenţia voastră, 
de iubirea voastră, de acceptarea voastră. 


Acceptarea proprie este probabil cel mai 


dificil şi provocator lucru pe care-l veţi înfrunta. 
Nu numai că vă e greu să vă priviţi cu acceptare, 
dar tot ce primiţi din afara voastră - de la alţi 
oameni, de la lumea din afară pur şi simplu 
oglindeşte şi reflectă ce simţiţi despre voi. Dacă 
nu iubiţi şi nu acceptaţi ceea ce sunteţi, asta vi se 
va arăta vouă, prin alţi oameni cu care intraţi în 
contact şi va reîntări lipsa acceptării. De ce să vă 
acceptaţi pe voi înşivă, când alţii nu vă acceptă? 
Când nu vă ascultă, când nu vă respectă şi nu vă 
cinstesc, când vă abuzează, de ce-ar trebui să vă 
împovăraţi cu aceste lucruri? Această problemă a 
propriei acceptări este atât de simplă, atât de 
elegantă şi totuşi atât de dificilă. 

Maestrul îşi acordă timp pentru el însuşi în 
fiecare zi. Fie că e dimineaţa, când energiile 
Pământului sunt liniştite şi de-abia se trezesc, sau 
adânc în noapte, când totul este nemişcat, 
Maestrul îşi face timp să accepte - nu să critice 
sau analizeze, ci să accepte - propria creaţie. Vi se 
va întâmpla numai când aveţi totală acceptare să 


începeţi să permiteţi cu adevărat schimbările. 


Este cerută deplina acceptare a ceea ce sunteţi - 
fiecare parte din voi - înainte să începeţi să 
înţelegeţi cum se produc schimbările înăuntrul 
vostru. 

Urmează deplina acceptare a tuturor 
lucrurilor din jurul vostru, a lumii din jurul vostru, 
a oamenilor din jurul vostru. Totuşi, este foarte 
dificil să-i accepţi pe alţi oameni, politica, 
evenimentele din lume, conducătorii ei, religiile ei, 
toate aceste lucruri, atunci când nu te accepţi pe 
tine însuţi. O dată ce începeţi să lucraţi cu 
acceptarea proprie în momentul „acum”, după 
aceea puteţi să vă uitaţi în afară, la lume şi să 
începeţi s-o acceptaţi aşa cum este. Da, lumea are 
dificultăţile ei şi luptele ei, dar nu înseamnă mai 
mult decât o joacă de copii. Da, sunt lucruri pe 
care le-aţi dori mai simple, mai uşoare, dar trebuie 
să înţelegeţi că oamenii aleg asta. Este creaţia lor 
jocul lor Fie că poluează Pământul, fie că au 
războaie sau că este foamete, ei aleg toate astea. 

Până nu ajungeţi la acest punct al acceptării, 


nu puteţi înţelege cum sunt create, la origine, 


aceste energii. Când acceptaţi ceea ce este, atunci 
veţi înţelege dinamica din spatele tuturor acestor 
lucruri care au loc. Şi, cu totală compasiune şi 
acceptare, veţi avea după aceea înţelepciunea de 
a cunoaşte ce-ar trebui sau ce-aţi putea face - 
dacă trebuie făcut ceva. Cu această perspectivă a 
înţelepciunii pe care o veţi avea, veţi străluci 
printre ceilalţi oameni ca o rază, pentru aceia care 


sunt pregătiţi pentru schimbare şi transformare. 


În secţiunile anterioare am vorbit despre 
relaţiile Maeştrilor Noii Energii cu ei înşişi. Am 
vorbit despre relaţiile cu alţii, despre toată 
dinamica ce are loc când aveţi de-a face cu alţi 
oameni şi cu evenimentele din lume. Acum vom 
vorbi despre relaţia cu Spiritul. Haideţi să-l 
numim Dumnezeu. 

Acest concept al fiinţelor măreţe - cum sunt 
consideraţi toţi zeii - nu a fost cunoscut sau 
înţeles cu adevărat în perioada lemuriană a 
umanităţii şi nici chiar în perioada Atlantidei. Nu 


exista niciun cuvânt care să-l poată descrie pe 


Dumnezeu, nu existau religii, nu existau venerări, 
aşa cum le ştiţi acum. Religiile, vedeţi voi, sunt 
invenţii „contemporane” ale omenirii. 

În Lemuria şi Atlantida era numit simplu 
„Necunoscutul”. Se admitea că nu înţelegeam cum 
se întâmplă anumite lucruri, iar aceste lucruri nu 
erau atribuite unei puteri superioare. Era pur şi 
simplu „Ceea Ce Nu A Fost încă învăţat”. Asta 
etot. Nu existau zeificări, nu existau temple, nu 
exista venerare şi nu exista nicio regulă. Era pur 
şi simplu „Ceea Ce Nu A Fost încă învăţat”. Era 
Minunat. Era acceptarea că mai există lucruri de 
descoperit şi de asemenea acceptarea că multe 
fuseseră deja descoperite. 

Primul concept adevărat despre zei a luat 
fiinţă abia acum aproximativ nouă mii de ani. 
Conştiinţa umană se schimbase şi se dezvoltase 
suficient, încât să se nască nevoia de a încerca 
definirea acestui lucru care nu fusese încă învăţat. 
Astfel că oamenii au venit cu acest concept al 
zeilor într-un fel, la acea vreme mergeau într-o 


direcţie bună. De exemplu, au înţeles că există un 


zeu la soarelui şi, într-un fel, există. Există o 
energie a soarelui, o conştiinţă a soarelui, astfel că 
oamenii la acea vreme au numft-o zeu, pentru că 
nu înțelegeau cum funcţiona sau interrelaţiona cu 
ei şi cu natura. Datorită acestei lipse de înţelegere 
se temeau de ea şi de aceea o venerau. 

Au simţit că exista un zeu al apelor Pentru că 
nu înțelegeau apa, dar ştiau că era esenţială 
pentru viaţă, se temeau de ea şi o venerau. Au 
creat un zeu al apelor. Au făcut la fel cu aerul. Au 
făcut la fel cu Pământul însuşi. Puteau percepe la 
un anumit nivel energia acestor lucruri, dar nu le 
înțelegeau, se temeau de ele şi apoi le veneraţi. 

Au făcut acelaşi lucru şi cu animalele. Aveau 
zei ai păsărilor şi, într-un fel există, pentru că 
există o conştiinţă a păsărilor, chiar şi a speciilor 
individuale de păsări. Aşa interacționează păsările 
una cu cealaltă, indiferent cum o numiţi în termeni 
ştiinţifici. Ele se conectează la conştiinţa grupului 
lor de păsări şi sunt capabile să zboare în cârd. 
Sunt capabile să aibă aceleaşi mişcări şi tipare, 


fără a trebui să comunice sau să folosească un 


limbaj, pentru că folosesc limbajul conştiinţei. 
Astfel, aţi putea spune că există un dumnezeu sau 
o conştiinţă a păsărilor 

Puteţi lua orice grup de pe Pământ, fie că e 
vorba de oameni sau de animale, sau elemente din 
natură şi fiecare are conştiinţa sa de grup. Până 
acum aproximativ zece mii de ani, aceste 
conştiinţe diferite erau definite ca „zei”. 

Apoi, apare Abraham care decide că ar trebui 
să existe doar un singur Dumnezeu. Această 
înţelegere a faptului că lucrurile au o unitate a 
fost momentul unei noi evoluţii în conştiinţă. 
Venerarea tuturor acestor zei diferiţi devenise, de 
altfel, foarte plictisitoare şi foarte obositoare. Pe 
acea vreme, oamenii aveau zeci, poate sute, de 
statui în casele lor dedicate tuturor acestor zei ce 
reprezentau, de fapt, necunoscutele şi spaimele 
lor 

Abraham a venit cu conceptul de un singur 
Dumnezeu. El a făcut-o simplu, elegant de simplu. 
A spus „Nu vreau să cumpăr toate aceste statuete. 


Voi avea doar una! Nu am suficient timp într-o zi 


să spun rugăciuni şi să venerez toţi aceşti zei 
diferiţi, o voi face doar cu unul”. A fost foarte 
eficient! 

Ideea a prins foarte repede, pentru că ceilalţi 
oameni erau şi ëi obosiţi să venereze toţi aceşti zei 
diferiţi, să aibă toate aceste nenumărate spaime. 
Atunci au fost concentrate într-o singură teamă. 
Această idee a unui singur Dumnezeu a prins 
repede şi a devenit fundamentul religiei evreieşti, 
al celei creştinefşi al religiei islamice. Acestea 
sunt religiile care predomină acum în lume şi 
toate cred într-un singur Dumnezeu. 

De-a lungul acestor câtorva mii de ani 
imaginea aceasta a unui singur Dumnezeu a fost 
definită, modelată şi transformată de oameni, pe 
de o parte de cei care se mai tem încă şi, pe de 
alta de cei care înţeleg că „este o cale minunată 
de a controla şi manipula, un mod minunat de a 
perpetua acest întreg proces de hipnoză”. Oamenii 
au creat un Dumnezeu în ceruri şi au creat, în 
acelaşi timp şi antiteza lui - Cel Rău, Satana. Apoi, 


au indus frica, nu numai faţă de Satana, ci şi faţă 


de Dumnezeu, şi au creat această uriaşă dualitate. 
Au scris cărţi despre asta şi după aceea au spus 
„Această carte este sfântă”, deşi există multe 
versiuni ale ei. Au spus „Această carte nu poate fi 
schimbată”, deşi a fost schimbată de nenumărate 
ori. Au spus „Aceasta este cartea sacră şi trebuie 
să o veneraţi”, chiar dacă ei înşişi nu o venerează 
neapărat. 

Aveţi această instituţie, de fapt această 
întreagă afacere, centrată în jurul acestei versiuni 
contemporane a lui Dumnezeu, iar conştiinţa 
voastră este şi ea centrată în jurul acestei 
versiuni. Dar Dumnezeu este încă „Necunoscutul”. 
Există toate aceste legi şi reguli despre cum să 
trăieşti în concordanţă cu normele lui Dumnezeu, 
dar este un Dumnezeu plasat undeva departe, într- 
un loc îndepărtat. Acest concept de Dumnezeu, în 
conlucrare cu cel de moarte, plasează un strat 
imens de frică şi limitări peste toţi oamenii din 
lume. 

Maestrul Noii Energii se eliberează de toate 


aceste concepte. El înţelege că acest concept de 


Dumnezeu provine din conştiinţa oamenilor de pe 
întreg Pământul şi că nu trebuie să fie şi conceptul 
lui. 

Voi face o declaraţie curajoasă aici: Pe 
măsură ce mergeţi pe această cale a iluminării - 
mai ales dacă proveniţi dintr-un mediu de tip 
religios sau spiritual - ajungeţi la un moment dat, 
în procesul de autodescoperire, când e bine pur şi 
simplu să-l lăsaţi pe Dumnezeu. Eliberaţi-vă de 
concept, de cuvânt, de idee, chiar şi de Spirit. E 
mai bine să deveniți aproape ateu şi să vă eliberaţi 
de toate conceptele, scăpând astfel de straturile 
de frică pe care le-au generat şi care sunt extrem 
de apăsătoare. Ele deformează, distorsionează şi 
pervertesc adevărata înţelegere, aşa că cel mai 
bine ar fi să vă eliberaţi de ele. Cel mai bine este 
să vă luaţi rămas bun de la Dumnezeu. 

Acum, evident, ceea ce vă spun va declanşa 
reacţii intense, pentru că oamenii au fost educați 
să se teamă de acest lucru numit Dumnezeu. 
Aproape toţi oamenii au propria lor versiune 


despre marele Dumnezeu, Dumnezeul cu care 


cred sau simt că vorbesc, Dumnezeul pe care îl 
cheamă în vremuri tulburi şi dificile din viaţa lor 
Dumnezeul la care se roagă. 

Eliberarea de acest concept de Dumnezeu 
aduce cu sine spaima că, o dată eliberaţi, veţi 
permite antitezei lui Dumnezeu, nemesis-uluilui 
său, să intre. Există această mare teamă că veţi 
permite Satanei să intre în viaţa voastră, pentru 
că aşa vi s-a spus: „În clipa când veţi renunţa la 
Dumnezeu, Satana se va muta înăuntrul vostru şi 
va prelua conducerea”. Astfel, când vă cer să vă 
eliberaţi de Dumnezeu puteţi resimţi energii ale 
fricii foarte neplăcute şi foarte greu de suportat. 

Maestrul înţelege că conceptul de Dumnezeu 
pe care l-a avut cândva a fost doar un stadiu de 
evoluţie în înţelegerea sa. Maestrul înţelege şi că 
nu a avut cu adevărat o relaţie perfectă cu 
Dumnezeu. S-a simţit adesea abandonat, lăsat pe 
dinafară de Dumnezeu. A simţit că Dumnezeu nu-l 
aude cu adevărat, că trebuia să sune din clopoței, 
pentru a-l chema pe Dumnezeu, Relaţia a fost cel 


mult distantă, cel mai adesea disfuncţională. Şi 


iată că vine un moment, pe acest drum, când 
Maestrul îşi revizuieşte evoluţia, când e timpul să- 
l părăsească pe Dumnezeu, la marginea drumului. 

Acesta este un lucru provocator şi dificil, 
care aduce la suprafaţă probleme din această 
viaţă şi din multe alte vieţi, probleme adânci, 
probleme impregnate în structura adâncă a 
conştiinţei interioare. 

Deci vine un moment, în care e necesar să 
dezvolte o nouă relaţie cu Dumnezeu. 

Haideţi, o dată ajunşi în acest punct al 
discuţiei, nici să nu mai folosim cuvântul 
„Dumnezeu”. Este un cuvânt vechi, îngreunat de 
Vechea Energie. În câteva din vechile scrieri, 
cuvântul „Dumnezeu” nu era nici măcar scris. 
Existau cuvinte care transmiteau înţelesul, cum ar 
fi YHWH, lehova. Câteodată a fost descris ca „Cele 
Patru Litere care Nu Pot Fi Rostite”. Cel mai 
adesea acest lucru pe care-l numiţi acum Spirit, 
fostul Dumnezeu, pur şi simplu nu era pronunţat, 
La acea vreme, înţelesul era clar dar nu era rostit. 


Şi asta nu datorită vreunui respect anume 


faţă de cuvintele YHWH sau „Dumnezeu”, ci 
pentru că Maestrul din trecut înţelegea că acest 
concept de Dumnezeu este de nerostit. El 
înţelegea că, în momentul în care ar fi transpus 
conceptul în limbaj omenesc, i-ar fi pierdut 
energia, minunată şi de nedescris energie. Astfel, 
pentru o perioadă destul de lungă, cuvântul 
„Dumnezeu” nu a fost rostit, a fost doar simţit. 

Relaţia cu ce voi numi doar Necunoscutul 
poate fi cunoscută. Este o relaţie foarte personală, 
pentru că este relaţia cu voi înşivă. Este felul în 
care vă raportați la Voi. Sunteţi obişnuiţi să vă 
raportați la voi doar la un nivel foarte uman şi 
limitat şi la Dumnezeul cel de departe doar la un 
nivel înalt şi distant. Aveţi tendinţa să vă gândiţi la 
Dumnezeu ca la atotştiutorul, omniprezentul, dar 
aţi creat această separare, această prăpastie. 

Acum, ca Maeştri în Noua Energie, dezvoltați 
o întreagă nouă relaţie cu „Ceea Ce E încă De 
învăţat”, „Cu Ceea Ce Trebuie încă Simţit”, „Ceea 
Ce Trebuie încă înţeles”. 


Aţi putea spune că întotdeauna va „Trebui 


încă înţeles”, pentru că, atunci când dezvoltați 
această relaţie cu „De Nerostitul” vostru, cu 
„Necunoscutul” vostru, întotdeauna mai există 
ceva de ştiut şi de descoperit. Este nesfârşit şi se 
produce chiar acolo, înăuntrul vostru. Nu provine 
din nicio biserică. Nu provine din niciun templu 
construit din piatră şi lemn. Nu provine de la nicio 
fiinţă angelică, pentru că multe din ele trebuie 
încă să experimenteze „Ceea Ce Trebuie încă 
învăţat”. 

Asta este foarte greu de pus în cuvinte sau de 
descris în termeni umani, dar este o nouă relaţie 
cu „Ceea Ce Trebuie încă învăţat”. Este „voi”, dar 
este mult mai mult decât „voi”. Este înăuntru, dar 
conţine mult mai mult decât atât. Sunteţi partener 
şi participant, su nteţi voi, în întregi me. 

Vedeţi? O dată ajunşi în punctul acesta nu 
mai suntem capabili să-l mai definim. De aceea 
spunem că Maeştrii Noii Energii renunţă la 
vechile lor credinţe şi concepţii despre Dumnezeu, 
spun bun rămas Spiritului - pentru că acesta a 


fost doar un concept-şi invită înăuntrul lor „Ceea 


Ce Trebuie încă descoperit”. 

Priviţi relaţia voastră cu vechiul Dumnezeu. 
Aţi crezut că Dumnezeu ştie tot? Poate că 
Dumnezeu nu ştie. Aţi crezut că Dumnezeu este 
pretutindeni? Poate că Dumnezeu nu este. Aţi 
crezut că Dumnezeu poate vindeca şi repara toate 
lucrurile? Poate că El sau Ea nu reuşeşte. 

Priviţi fiecare gând, fiecare sentiment şi 
fiecare rugăciune pe care aţi spus-o vreodată; 
priviţi relaţia voastră cu Dumnezeu. Maestrul 
înţelege că este timpul să se elibereze, să se 
desprindă de ele, astfel încât să poată dezvolta 
noua relaţie cu „Ceea Ce Trebuie încă descoperit”. 

Nu voi adăuga nimic despre toate astea, căci 
cuvintele s-ar roti în cerc, mereu şi mereu 
aceleaşi. Ar reveni iar şi iar, ţinându-vă captivi în 
procesul intelectual. Acum este doar un spaţiu gol. 
Acum este timpul să vă eliberaţi, pentru a putea 
adopta noul mod. 

MAGIA PL A H AVAESTRIJ 

Magia începe să se întâmple pentru Maestru 


în acest punct. S-a eliberat de o parte din cele mai 


adânci şi restrictive credinţe despre el însuşi, 
precum şi de limitările şi credinţele despre 
Dumnezeu. Acum Maestrul este liber şi clar. 

Maestrul înţelege că există nimicul şi că în 
acest nimic poate exista orice. Cu alte cuvinte, nu 
există o cale predeterminată sau un curs karmic 
pe care trebuie să-l urmeze. Totul există în acest 
„acum” şi, în mod esenţial nu există nimic înainte 
ca Maestrul să înceapă să aleagă. Magia apare 
acum, pentru că limitările din trecut au dispărut. 

Ce este magia? Magia este ceea ce nu poate 
fi definit încă. Dacă privim, împrejur totul este 
magic. Totul este minunat şi fenomenal aşa cum 
funcţionează. Magia dispare numai când mintea 
umană vine să interpreteze în termeni analitici şi 
în definiţii. 

Magia înseamnă un anume entuziasm, un fel 
de descoperire. Magia înseamnă să pătrundeţi în 
necunoscut, să-l aduceţi în această realitate şi să-i 
daţi voie să se dezvăluie şi să funcţioneze. Magicul 
dispare din magie în momentul când înţelegeţi de 


fapt cum funcţionează, când puteţi să-l disecaţi, 


să-l fixati în termeni umani sau matematici, când îl 
structuraţi - sau cel puţin când credeţi că puteţi s- 
o faceţi. 

MERLIN 

Haideţi să vorbim despre Merlin. Mulţi dintre 
voi îl raportați pe Merlin la energia acestui 
personaj din timpul Regelui Arthur şi a 
Camelotului, dar Merlin nu a fost o singură 
persoană. Merlin, de fapt, îşi are începuturile 
acum aproximativ cinci spre şase sute de ani 
înaintea acestei erei, Esenţa originii lui Merlin 
începe de fapt undeva unde acum se află Ungaria 
şi România. Acolo mici grupuri de oameni s-au 
desprins de societate, au fugit din comunităţile lor 
cunoscând că există ceva mai mult. Se săturaseră 
să li se dicteze ce să creadă şi cum să creadă, aşa 
că s-au desprins, pentru a crea o conştiinţă a 
magicului, pentru a trece dincolo. 

Cuvântul „Merlin” însuşi înseamnă „Cel care 
trece dincolo”, „Cel care se extinde”. Alte 
interpretări sunt „Cel care vede dincolo de „sau 


„Profetul lucrurilor”. 


Acest grup de oameni, inițiind ceea ce am 


ST 


considera a fi prima şcoaia „contemporană” a 
misterelor şi-au acordat permisiunea de a trece 
dincolo. Ei au fost adevăraţi exploratori ai 
conştiinţei. S-au eliberat de frica de demoni, 
dragoni şi zei şi şi-au creat tipul lor de spaţiu, 
sigur şi sacru, unde şi-ar fi putut extinde energiile. 
Ei au ajutat la crearea acestei entităţi pe care o 
ştiţi ca Merlin Magicianul. 

Au ales ca Merlin să fie reprezentat sau 
încarnat de câte un individ, pe rând, astfel că au 
fost mulţi Merlini, unul după altul, de-a lungul 
unei perioade de aproximativ două mii cinci sute 
de ani. Energia Merlin devine mai predominantă şi 
mai perceptibilă în special la cinci sute de ani 
după moartea lui lisus, A devenit parte din 
societate, nu a trebuit să se mai ascundă în peşteri 
şi în adâncul pădurilor A putut 'să iasă la iveală. 

Energia Merlin, în special cea pe care o ştiţi 
din legendele regelui Arthur, a avut de-a face cu 
speranţa umanităţii, magia şi nedescoperitele 


potenţiale ale umanităţii. Aşa cum ştiţi, Merlin a 


reprezentat magia, a reprezentat energia druizilor. 
Merlin a fost perceput în special în perioada când 
energia creştină începuse să se răspândească. 
Chiar dacă energiile lui Merlin şi ale lui Arthur au 
lucrat împreună, ele s-au opus, totuşi, una 
celeilalte. Este o interesantă poveste despre 
dualitatea în sine. O energie, reprezentată de 
Arthur era calea spre conştiinţă; cealaltă energie, 
reprezentată de Merlin, era calea în afara el. 

Acum, când intrăm într-o eră nouă, Merlin nu 
mai trebuie să fie reprezentat de un singur individ 
sau chiar de un grup mic de indivizi. Acum, 
Maestro Noii Energii înţeleg că ei sunt Merlin. Ei 
sunt cei care trec dincolo, cei care înţeleg că toată 
experienţa, în general, este o foarte reală iluzie. Ei 
înţeleg că, într-adevăr energia nu are structură. 
Poate fi structurată temporar ca să servească 
nevoitor creatorului, dar nu conţine vreo structură 
esenţială proprie. 

Maeştrii Noii Energii, noii Merlin, înţeleg că, 
chiar dacă un lucru nu este recunoscut sau înţeles 


de ştiinţă, nu înseamnă că nu este real. Priviţi 


istoria ultimelor câteva mii de ani. Unele lucruri 
realizate acum, în urmă cu doar o sută de ani ar fi 
fost considerate magie. Lucrurile privite firesc 
acum, în urmă cu cinci sute de ani ar fi fost 
considerate diavoleşti sau cel puţin suspecte din 
punct de vedere spiritual, Ar fi produs frică. 

Maestrul Noii Energii înţelege că orice poate 
fi realizat. Puteţi trece dincolo. Nu sunteţi limitați 
de corpul fizic sau de mediul fizic, dar trebuie, 
totuşi, să fiţi total prezenţi înăuntru. Nu sunteţi 
limitați de vechile legi ale fizicii, pentru că aceste 
legi se schimbă aşa cum se schimbă conştiinţa. 
Sunt unii care v-ar putea spune că legile fizicii 
sunt de neschimbat, că sunt imuabile. Dar noul 
Merlin înţelege că aceasta este doar o cale. Şi că 
mai sunt multe alte căi. 

Merlin înţelege că poate forma şi schimba 
energia în orice mod alege, atâta vreme cât este 
dispus să treacă dincolo. Noul Merlin trebuie să 
dorească să treacă dincolo de ceea ce este în mod 
obişnuit cunoscut de om şi de ştiinţă şi dincolo de 


ce este în mod curent acceptat de religie şi chiar 


de filosofie. 

Merlin înţelege că se va întoarce întotdeauna 
către centrul lui şi aceasta este una dintre laturile 
esenţiale şi importante ale înțelepciunii 
Maestrului. Mulţi dintre voi s-au temut să treacă 
dincolo, să-şi extindă energia multidimensional, 
fiindu-le teamă că-şi vor pierde reperele de bază. 
Până acum aţi avut probabil dreptate. V-aţi fi 
pierdut probabil contactul cu identitatea voastră 
umană din această realitate. Identitatea voastră 
umană este plasată într-un anumit punct în timp şi 
spaţiu - şi, putem adăuga, şi experienţă -, iar dacă 
v-aţi fi extins prea departe, dacă aţi fi mers pe 
calea pe care Merlin din trecut a mers, ar fi 
existat toate şansele să vă fi pierdut acest punct şi 
să vă disociaţi. 

Oamenii ceva mai primitivi, să zicem, sau cu 
un nivel mai scăzut de conştiinţă, care încearcă să 
facă această călătorie dincolo, tind să întâlnească 
situaţii care duc la fragmentarea personalităţii lor 
Au tendinţa să ajungă la tulburări de personalitate 


multiplă, în care fragmente din şinele lor se află în 


alte tărâmuri şi în alte dimensiuni, trăind 
literalmente la aceste nivele. Ca urmare, nu 
trăiesc doar viaţa de pe Pământ, ci şi pe acele vieţi 
datorate multiplelor aspecte provenind din 
celelalte tărâmuri. Este o situație foarte dificilă şi 
foarte confuză pentru entitatea aflată în viață, 
pentru sinele uman. 

Dar Maestrul, ajuns la deplina acceptare a 
sinelui propriu şi a realității care îl înconjoară, 
eliberat de vechile concepte despre Dumnezeu - 
care aveau la origine spaima - este liber acum, să 
exploreze Necunoscutul sau Ce Este încă De 
Cunoscut. Vedeți, există o corelație directă între 
Ce Este încă De Cunoscut şi conceptul de Spirit. 

Punctul important aici este că Merlin, 
Maestrul Noii Energii, poate acum să exploreze şi 
să-şi extindă energiile în aceste tărâmuri, aproape 
fără efort, cu uşurinţă şi graţie, ştiind că 
întotdeauna se poate întoarce la el însuşi. 
Maestrul Noii Energii ştie că nu se va mai. pierde 
în şirul dimensiunilor nu se va mai pierde în toate 


activităţile ce se desfăşoară în afara realităţii lor 


fizice sau cunoscute. Merlin găseşte întotdeauna 
calea înapoi spre casă, pentru că el creează un 
spaţiu-acasă înăuntrul lui, în această realitate de 
„acum”, atât de primitor şi de sigur, încât se va 
întoarce aici întotdeauna. 

Vedeţi, când nu vă acceptaţi pe voi înşivă, 
când vă urâţi corpul, când vă luptaţi cu propria 
minte, când nu acceptaţi lumea din jurul vostru, 
atunci este foarte greu să călătoriţi în aceste spaţii 
extinse multidimensionale, unde puteţi forma sau 
schimba energia aşa cum vă imaginati, iar apoi să 
vă întoarceţi în totalitate acasă. Până acum, acasă 
nu a fost un loc prietenos. Această realitate, 
corpul vostru, acest timp şi spaţiu şi experienţă n- 
au fost atât de primitoare încât energia voastră să 
vină înapoi acasă. Au fost-resimţite ca haotice, 
confuze şi neprimitoare. Dar acum, în măiestria 
Noii Energii, puteţi crea un spaţiu care este al 
vostru, primitor şi plăcut, care este „acasă”. Este 
„Voi” şi este înăuntrul vostru. 

Acum sunteţi liberi să ieşiţi afară, să 


exploraţi, liberi să vă jucaţi cu energiile, într-un fel 


în care n-aţi mai făcut-o înainte. Vă puteţi 
dezmărgini mintea aici şi să fiţi liberi într-un fel în 
care n-aţi mai fost de mult timp. V-aţi încătuşat 
mintea, aţi izolat-o, protejat-o, v-aţi baricadat 
înăuntrul vostru. Aţi limitat-o din cauza fricii, a ce 
s-ar fi putut întâmpla, dacă aţi fi fost deschis şi v- 
aţi fi extins energia. Aţi făcut la fel cu propriul 
vostru spirit, ţinându-l ascuns undeva, pentru a-l 
proteja, a-l ţine departe de această crudă 
realitate. 

Dar acum sunteţi liberi să vă extindeţi 
energia. Puteţi da frâu liber imaginaţiei şi să vă 
extindeţi energia etherică nu numai în această 
dimensiune, ci în toate celelalte. Şi, mai mult 
decât orice, nu este nevoie să vă străduiţi să 
înţelegeţi ceea ce experimentați. Acesta este un 
alt foarte important concept. 

Limitările voastre au fost cauzate de 
incapacitatea minţii de a înţelege ce se întâmplă. 
Aţi fost educați să fiţi fiinţe mentale şi, astfel, ori 
de câte ori vă simţeaţi energia aventurându-se 


dincolo, în locuri şi conştiinţe pe care mintea nu le 


mai putea înţelege, totul se oprea. V-aţi împiedicat 
singuri să călătoriţi şi să vă jucaţi în aceste alte 
tărâmuri şi câmpuri energetice, pentru că nu vă 
puteaţi lua mintea cu voi. 

Dar acum sunteţi liberi să vă deschideţi, 
liberi să mergeţi dincolo şi să nu fie nevoie ca 
mintea să înţeleagă totul, lată că vine un moment 
când mintea pur şi simplu nu poate înţelege. Nu 
este proiectată pentru asta, nu este acordată sau 
antrenată pentru asta, deoarece a fost proiectată 
să funcţioneze în realitatea umană şi în energiile 
Pământului. Acum puteţi să treceţi dincolo şi să nu 
fie nevoie să gândiţi toate astea în mintea voastră. 

Aceasta a fost frumuseţea şi eleganța creaţiei 
originale a energiei lui Merlin - libertatea de a nu 
trebui să o ştii în minte - şi este foarte important 
să creaţi această energie a lui Merlin în viaţa 
voastră. Din nou, este dificil de utilizat cuvintele, 
căci cum puteţi explica ceva ce nu poate fi 
exprimat în cuvinte? Cum puteţi defini ceva ce nu 
poate fi definit? Pur şi simplu este. 


Maestrul înțelege că ceva poate fi 


experimentat, fără a trebui neapărat să fie înţeles. 
Maestrul înţelege că se poate experimenta ceva, 
fără a-l analiza, fără a-l structura sau defini. 
Aceasta este esenţa lui Merlin, esenţa magiei. 

Acum, acceptându-se complet pe sine însuşi 
şi lumea, eliberându-se de vechile bariere şi 
limitări, Maestrul îşi acordă permisiunea să 
experimenteze la toate nivelele. Îşi acordă 
libertatea de a se juca cu energiile. Îşi acordă 
libertatea de a extinde energiile în orice mod. 
Maestrul înţelege că nu există bine sau rău, că nu 
mai există reguli. 

Acesta este un lucru pe care Merlin îl 
înţelege pe deplin: Nicio regulă, pentru că ea 
limitează şinele. Nu există nicio regulă aici, în 
aceste multiple dimensiuni. Nu există reguli. Nu 
există reguli despre gravitație, despre forţă, nicio 
regulă despre dualitate sau despre oricare alte 
lucruri. Totul este liber şi limpede şi acum voi, ca 
Maeştri în Noua Energie vă puteţi juca. 

Aceste concepte sunt foarte simple. Aţi putea 


avea tendinţa de a încerca să vă gândiţi prea mult 


la ele, să încercaţi să creaţi reguli în jurul lor, dar 
în final, Maestrul înţelege că nu există cu adevărat 
reguli. 

Există Şinele. 

Există Experienţa. 

Şi există Expresie... 

Haideţi să respirăm adânc împreună. 

Citind aceste cuvinte o uriaşă cantitate de 
conştiinţă a trecut prin voi. Ochii voştri au văzut o 
parte din ea, v-a fost transmisă multă informaţie, 
la alte nivele, diferite. Astfel, apropiindu-ne de 
sfârşitul acestei părţi a Ghidului Maestrului Noii 
Energii, acordaţi-vă permisiunea să vă jucaţi cu 
ceea s-a discutat. Acordaţi-vă permisiunea să 


experimentați noul Necunoscut. 


ÎNCcREPERE, CUHGăSTERL 51 MĂESTRIL 
Am început această carte cu o discuţie 
despre încrederea în sine. Este singurul şi cel mai 
mare ingredient în a deveni Maestru şi este 
ingredientul trecerii în Noua Energie. Dacă nu 


aveţi încredere în voi înşivă, veţi lăsa în urmă 


anumite părţi din voi. Dacă nu aveţi încredere în 
voi înşivă, veţi porni către Noua Energie pe o cale 
înşelătoare şi distorsionată. Mai devreme sau mai 
târziu, veţi ajunge acolo, dar va fi o cale dură şi 
dificilă. 

A avea încredere nedezminţită, completă, 
absolută în voi înşivă - şi compasiune totală faţă 
voi - aceasta este cheia. Acesta este secretul 
pentru a deveni Maestru. Nu trebuie să scrieţi 
tomuri despre asta, nu trebuie să urmaţi şcoli 
îndelungate - Doar este. Doar o alegeţi. Este 
elegant de simplu şi totuşi unii fac această 
devenire atât de dificilă şi de complexă. 

Pe măsură ce aveţi tot mai multă încredere în 
voi, în fiecare zi, vă deschideţi către cel ce sunteţi 
în realitate, nu doar către identitatea pe care o 
aveţi în momentul acesta, ci către adevăratul 
„Voi”. Pe măsură ce vă deschideţi spre voi înşivă 
prin încredere veți descoperi ce este 
Necunoscutul, ce este cu adevărat Inexplicabilul şi 
veţi înţelege de ce este dificil să-l transpuneţi în 


cuvinte. Veţi înţelege de ce nu ne place să folosim 


cuvinte ca „Spirit” sau „Dumnezeu”, pentru a nu 
le mai defini, şi veţi descoperi că sunt deja 
înăuntru - dar nu încătuşate sau limitate. Este în 
voi, este o parte din voi, dar atât de nelimitată 
încât este de nedescris. Nu poate fi definită, ci 
doar descoperită şi experimentată. 

Am vorbit şi despre energia Merlin. Merlin 
este cel care merge în necunoscut. Descoperitorul, 
exploratorul. Am vorbit despre acest concept al 
magiei, care nu este altceva decât ceea ce mai 
trebuie să cunoaşteţi sau să înţelegeţi. 

Pentru moment, haideţi să combinăm aici, 
într-un scurt exerciţiu, încrederea şi magia. Am să 
vă pun rapid o serie de întrebări, cerându-vă să 
aveţi încredere în voi înşivă şi în răspunsul care 
vine la voi. El va veni de la voi. Nu vine din nicio 
energie din afară, răspunsul vine numai de la voi. 
Puneţi-vă aceste întrebări cu voce tare, apoi 
aşteptaţi nu mai mult de două secunde ca să 
simţiţi răspunsul imediat: 

Care este titlul primei cărți pe care o veți 


scrie? 


Care este numele primului cântec pe care îl 
veți compune? 

Cum aveţi de gând să aduceţi bunăstarea 
financiară în viaţa voastră? 

Care este cel mai important lucru pe care îl 
puteți face în relaţia cu ceilalți oameni în 
momentul acesta? 

Vedeţi, mergem repede şi voi încercaţi să 
spuneţi „Mai uşor am nevoie de timp pentru 
răspuns”, dar asta se întâmplă pentru că încercaţi 
să vă gândiţi la răspuns. Acesta este momentul în 
care intervine energia Merlin, încrederea apare 
doar acolo unde o simtiti. Nu veţi auzi cuvinte, 
doar veţi simţi ceva, ce s-ar putea să fie de 
nedefinit. Poate fi un sentiment de cunoaştere sau 
o simţire. 

Lată mai multe întrebări: 

Care este lucrul cel mai bun pe care-l puteți 
face pentru corpul vostru acum? 

Care este numele care vi se potriveşte cel 
mai bine în momentul acesta? 


Cum arată îngerii tăi corespondenţi? 


Care este jocul tàu favorit? 

Care a fost cel mai important lucru din primii 
tăi ani de copilărie? Ce Gar plăcea să creezi 
acum? 

Care este lucrul cel mai important în relaţia 
ta cu tine însuţi? 

Ce ai de gând să faci referitor la slujba ta? 

Ce ar aduce claritate în viața ta acum? 

Care este singurul şi cel mai mare lucru care 
te ține pe loc? 

Unde ti-ar plăcea să trăieşti? 

Ce anume iţi oferă bucurie înăuntrul tău, 
pentru tine? 

Cât de mulţi bani vrei să ai în bancă? 

Cine te-a minţit recent? 

Care este visul tãu cel mai mare astăzi? 

Unde ai de gând să porneşti de aici încolo? 

Cum ti-ar plăcea să te numesc? 

Unde ti-ar plăcea să călătoreşti? Care este 
cea mai mare frică a ta? Care este pasul tău 
următor? 


Vedeţi, fiecare întrebare are un răspuns. Era 


acolo, pentru că răspunsul la oricare din aceste 
întrebări există în câmpul conştiinţei sau 
potenţialului vostru. Poate nu aţi recunoscut 
răspunsul, poate l-aţi evitat. O parte din voi chiar 
l-a negat când a venit. Dar aveţi încredere în orice 
răspuns v-a venit. 

Voi spuneţi „Dar nu am avut timp să mă 
gândesc, a venit pur şi simplu. A fost o nebunie!” 
Nu e o nebunie, există un motiv, pentru care a 
venit la voi. Acum, răspunsul - şi motivaţia 
răspunsului - poate avea multe straturi sau nivele 
şi s-ar putea ca voi să fi perceput doar unul. Pe 
măsură ce exploraţi răspunsurile pe care tocmai vi 
le-aţi dat, exploraţi şi celelalte fațete ale fiecărui 
răspuns. Aşa cum am mai spus, e vorba 
întotdeauna despre a intra şi mai adânc în 
energie, pentru a pătrunde şi în celelalte straturi. 
Dar faceţi-o fără să gândiţi. Faceţi-o în aceeaşi 
conştiinţă în care aţi răspuns la aceste întrebări. 

Aveţi tendinţa să desconsideraţi ce aţi auzit 
şi să spuneţi „Nu ştiu de unde a venit asta”. A 


venit de la voi, din câmpul vostru de energie. 


Stătea acolo, aşteptând oportunitatea să se 
strecoare înăuntru şi să se prezinte şi ştia că 
trebuie să nu rateze momentul, cât timp 
oportunitatea era prezentă. 

Amintiţi-vă asta. Este atât de simplu. Acesta 
este un mic joc pe care-l puteţi juca oricând. 
Puneti orice fel de întrebări. Puneţi pe cineva să 
vă întrebe. Faceţi-o cu grupul vostru de Shaumbra 
- dar apoi aveţi încredere în răspunsuri, indiferent 
cât de dificile par. Poate a fost un răspuns negativ, 
poate nu a fost ceea ce aţi vrut să auziţi, dar 
există un motiv pentru care a venit la voi. 

Vedeţi, asta este ceea ce Merlinii au ştiut 
întotdeauna. Ei nu s-au împotmolit în analize 
intelectuale, iar dacă ar fi făcut-o, ei bine, nu ar fi 
fost Merlini. S-ar fi blocat şi nu ar fi fost niciodată, 
capabili să traverseze dimensiunile, nu ar fi fost 
niciodată capabili să-şi schimbe peisajele realităţii. 

Aşa simplu cum a fost acest exerciţiu, 
amintiţi-vă energia lui, pentru că asta înseamnă să 
fii Merlin, să fii Maestru. Este cunoaşterea 


intuitivă şi acceptarea a ceea ce vine prin ea. Este 


numai încrederea implicită de a lăsa răspunsul să 
pătrundăl înăuntru. 

Acum, poate spuneţi „N-am primit niciun 
răspuns”. Ba da, aţi primit. Aţi aşteptat ceva 
precis, căutând cuvinte, de exemplu, şi răspunsul 
s-ar putea să fi venit doar ca un sentiment. 
Răspunsul s-ar putea să fi venit ca o imagine 
rapidă sau o  străfulgerare de cunoaştere. 
Răspunsul s-ar putea să fi fost doar un cuvânt sau 
poate aţi auzit o întreagă propoziţie sau paragraf 
şi aţi încercat să-l descifraţi. Dar esenţa este încă 
acolo şi va rămâne acolo. Puteţi să vă întoarceţi la 
oricare din întrebări, oricând, şi să vă întrebaţi ce 
aţi simţit în acel moment. 

Respiraţi adânc şi amintiţi-vă ce simplu a 
fost, şi amintiţi-vă că este experienţa încrederii în 
voi înşivă. Nu a venit din altă parte. Sunt multe 
fiinţe angelice cu voi, supraveghind acest 
exerciţiu, având grijă să nu interfereze alte 
energii. Nu a fost nimeni altcineva, răspunsul a 


venit de la voi. 


ÎNTREBĂRI 51 RĂSPUNSURI 


ÎNTREBAREA I: Există o parte a mea care 
recunoaşte sigur că sunt magnific, că sunt un 
Maestru, un adevărat creatorâotuşi, o altă parte 
din mine simte o mare durere şi tristeţe, se simte 
obosită şi deziluzionată. Cum pot să accept 
această parte fără s-o domin şi fără s-o las să 
domine partea de Maestru? Simt că asta are de-a 
face cu echilibrarea energiilor masculine şi cele 
feminine. Poţi să comentezi? 

SAINT-GERMAIN: într-adevăr Mai întâi, eşti 
oarecum prins într-un proces de intelectualizare. 
Înţeleg că întrebarea vine chiar din inima ta, dar 
ai intelectualizat. Încerci să diseci şi să analizezi 
această situaţie în loc să te eliberezi de ea. 

Înţelege, chiar şi ca Maestru, unele părţi ale 
tale nu se simt în siguranţă, se simt mici, pentru 
că este o experienţă pe care ţi-ai dat-o. Tu ai 
creat-o. Nu încerca să negi acea parte a ta, dar n-o 
lăsa să domnească peste regatul tău, peste 


domeniul tău. Ridică-te deasupra ei. Înţelege că 


este doar un aspect, este doar o parte din tine, şi 
după aceea alege. Energizează-ţi dorinţa de a fi 
Maestru. Apoi această energie, pe care ai putea-o 
numi „omul neînsemnat”, „neînsemnatul” sau 
„limitatul” maestru va vedea în curând că a fost 
maestru, şi-a creat realitatea - dar era blocat. 
Foarte curând ea va reveni într-un tip de dans 
sincronizat cu restul din tine în toată această 
poveste a măiestriei, un singur avertisment aş da, 
şi anume că totul poate deveni foarte uşor 
intelectual, dacă încercaţi să forţaţi credinţa că 
sunteţi Maestru, deşi nu o simţiţi cu adevărat. De 
aceea vă spun să vă examinaţi toate faţetele. Grat 
deoparte, uitaţi-vă la cum aţi creat toate astea şi 
apoi, când simţiţi că sunteţi gata, respiraţi şi 
acceptaţi faptul că sunteţi un Maestru şi un 
creator în ultimă instanţă, totul se rezumă la a 
avea încredere în voi înşivă, pentru că acesta este 
principiul fundamental al Maestrului din Noua 
Energie.  Completă, absolută, de netăgăduit 
încredere în voi înşivă. Vă încredinţaţi vouă înşivă 


- nu unei entităţi din afară - având, în acelaşi 


timp, o totală acceptare a voastră. Renunţaţi la 
faţadă, la iluzia identităţii şi acceptaţi totalitatea a 
ceea ce sunteţi. Ajungeţi la nivelul unei încrederi 
depline şi totale şi, gata, asta este tot. 

IO voi cere să continui să simţi lucrul ăsta, în 
loc să te gândeşti la el. Poţi rămâne captiv la 
nivelul gândirii, dar îţi cer să-ţi simţi măreţia. 
Simte cum este cu fiecare respiraţie, pe măsură ce 
ai încredere în tine însuţi. Ah, asta aduce la 
suprafaţă tot felul de probleme, tot felul de 
întrebări. Vei întâlni multe blocaje de-a lungul 
drumului, dar în fiecare moment, cu fiecare 
respiraţie, cufundă-te adânc în propria încredere 
în tine însuţi. 

ÎNTREBAREA 2: Vrei să comentezi despre 
situaţia Maestrului aflat în relaţie cu cei din jurul 
său? Nu vorbesc despre clienţi sau studenţi, ci mai 
degrabă despre adolescenţi, rude, foşti soţi. Te rog 
să vorbeşti despre măiestrie în situaţiile în care se 
manifestă o serie de energii dramatice în jur. 

SAINT-GERMAIN: într-adevăr, este, probabil, 


cea mai dificilă şi provocatoare situaţie: cum să fii 


Maestru când eşti înconjurat de alţi oameni - mai 
ales când te provoacă în atâtea feluri! 

Când faceţi alegerea să ajungeţi la măiestrie 
şi vă cufundaţi adânc în încrederea în voi înşivă, 
cei din jurul vostru, care sunt conectaţi energetic 
cu voi, vor simţi ceva schimbându-se. Mulţi dintre 
ei se vor revolta şi vor obiecta, pentru că sunt 
obişnuiţi să se hrănească din voi. Sunt obişnuiţi cu 
felul în care opera energia voastră şi, acum, simt 
că ceva s-a schimbat. Ei se vor dezlănţui, poate 
vor deveni mai dramatici decât înainte şi s-ar 
putea să facă unele lucruri neaşteptate. 

Hai să spunem, de exemplu, că vă 
decgqpectaţi energetic de familia voastră. Voi ştiţi 
că e important ăă vă serviţi pe voi. În primul rând, 
aşa că există o perioadă de deconectare. Nu 
înseamnă că nu-i mai iubiţi sau nu vă mai pasă de 
ei, nu înseamnă că sunteţi egoişti. Înseamnă că 
ştiţi că e important să vă echilibraţi pe voi înşivă, 
în momentul acesta. Aşa că ce se întâmplă? 

Ei simt acea deconectare la un anumit nivel 


şi fac lucruri extreme. Poate inconştient, dar 


interrelaţional, ei fac tot felul de lucruri pentru a 
atrage atenţia şi dragostea mamei. Căci au nevoie 
să se hrănească de la mama, astfel încât fac ceva 
dramatic, ca, spre exemplu, a-şi rupe un picior a 
se tăia sau făcând un accident de maşină. Aceste 
tipuri de situaţii se pot întâmpla, din nefericire, 
dar a cui este această energie? A voastră sau a 
lor? Voi faceţi să se întâmple asta, sau ei o 
creează? Şi acum, întrebarea este: aveţi de gând 
să vă lăsaţi târâţi în această dramă? Sau veţi 
renunţa să vă serviţi pe voi înşivă, pentru a 
continua să jucaţi în drama lor pentru a participa 
în piesa lor? 

Este foarte dificil, ştiu, mai ales pentru că 
părinţii şi iubiții vor atinge cele mai adânci 
probleme din interiorul vostru. Vă veţi simţi 
egoişti, veţi simţi că-i abandonaţi pe cei din jurul 
vostru. Dar sunt acelea, cu adevărat, sentimentele 
voastre sau doar sunt proiectate în voi de către 
ceilalţi? 

Îmi cereţi sfatul. Voi face o declaraţie foarte 


îndrăzneață: Deconectaţi-vă. Deconectaţi-vă de 


familiile voastre - acelea sunt grădini zoologice 
karmice, după părerea mea! Deconectaţi-vă de 
soţii voştri, de sufletele voastre pereche, de copiii 
voştri, de toate aceste lucruri. Deconectaţi-vă 
chiar de Shaumbra. 

Acum. asţa cere definirea deconectării, şi 
aduce de asemenea la suprafaţă probleme ca 
abandonul şi multe alte lucruri. Opriţi-vă. 
Respiraţi adânc. Aveţi încredere în voi. Nu fugiţi 
de nimeni, nu părăsiţi pe nimeni. Deveniţi, de fapt, 
autointegraţi şi  autosuficienţi şi nu le mai 
permiteţi să se hrănească din voi - după cum nici 
voi nu veţi mai avea nevoie să vă hrăniţi din ei. 

Asta nu înseamnă că trebuie să vă faceţi 
bagajele şi să părăsiţi casa. Poate ar trebui, dar nu 
înseamnă că trebuie. Nu înseamnă că trebuie să 
întrerupeţi relaţia. Înseamnă doar deconectarea 
din tentaculelevechii Energii pe care le-aţi avut cu 
alţi oameni, pentru a putea fi Maestrul suveran 
care sunteţi. Aşa cum am spus într-un segment 
anterior vă conţineţi pe voi înşivă. Nu aveţi nevoie 


să vă hrăniţi din nimeni. 


O întrebare foarte bună şi o întrebare dificilă, 
şi nu intenţionez s-o bagatelizez în niciun fel. Dar 
mai devreme sau mai târziu, va trebui să vă 
deconectaţi de toţi cei din jurul vostru. 

Care e cea mai pură relaţie dintre toate? 
Relaţia cu voi înşivă mai întâi. Care este cea mai 
curată relaţie cu o altă fiinţă, fie ea umană sau 
angelică? Aceea în care două fiinţe sunt complete 
ele însele şi nu au nevoie una de alta să se 
completeze. A încerca să te completezi prin altă 
fiinţă nu funcţionează niciodată şi, mai devreme 
sau mai târziu, relaţia se va rupe. Dar când există 
două fiinţe care sunt suverane, dragostea care 
poate fi împărtăşită şi exprimată - şi bucuria care 
poate fi experimentată - e dincolo de orice alt 
vechi tip de relaţie. Mulţumesc. 

ÎNTREBAREA 3: Am fost confruntat cu 
situaţia de a fi foarte aproape de moarte şi acum 
încerc să încep din nou să trăiesc. Simt că viaţa 
vine spre mine din toate părţile, circumstanţele 
din jurul meu sunt pozitive şi îmi oferă sprijin, 


Totuşi, undeva, simt că nu las totul să vină. De ce? 


Simt cu adevărat, foarte puternic, ca nu permit. 

SAINT-GERMAIN: Da. Care este primul lucru 
despre care am vorbit astăzi? 

CEL CARE ÎNTREABĂ 3: Primul lucru? 
încrederea. 

SAINT-GERMAIN: Da, într-adevăr încrederea. 
Câteodată există un fel de rezistenţă faţă de 
aceste energii ale vieţii, fie ele sub forma de 
energiei pure, fie sub forma altor oameni sau a 
orice altceva, pentru că oamenii îşi pierd 
încrederea în ei înşişi. 

Ai avut mai multe experienţe aproape de 
moarte, în viaţa ta, nu numai una. Ai fost pe 
marginea prăpastiei, de foarte multe ori-îmi pare 
rău să-ţi spun - aşa că ai dezvoltat un fel de strat 
spiritual dens, apăsător în jurul tău. Asta provine 
delt lipsa de încredere în tine însuţi şi lipsa de 
încredere în alţii. Au fost câteva ocazii în viaţa ta 
când te-ai bazat că alţii te vor proteja în astfel de 
situaţii periculoase şi nu au făcut-o. Aşa că te-ai 
închis - nu doar faţă de ei, ci şi faţă de tine - şi ți- 


ai blocat o mulţime de aspecte. 


Aşa că acum, când alegi viaţa şi simţi 
energiile încercând să intre, ai încă acest zid în 
jurul tău. E timpul să renunţi la el, e timpul să-l 
laşi să se destrame şi să dispară. Aceste energii 
care vor să vină sunt aici ca să te servească. Nicio 
energie ce te-ar putea râni nu poate pătrunde, şi 
asta nu pentru că eşti atât de puternic sau pentru 
că ai aceaste bariere de protecţie, ci pentru că 
alegi viaţa, pentru că alegi să fii Maestru. 

Aşa că îţi voi cere să începi să renunţi la 
aceste ziduri, şi să revii la încrederea în tine, prin 
respiraţie şi chiar prin îmbăiere. Eşti înţelept şi 
minunat, eşti un Maestru. Acum ai încredere că 
lucrurile se vor manifesta în viaţa ta la cel mai 
înalt nivel. 

ÎNTREBAREA 4: Câteodată, mă surprind 
luptându-mă între a avea încredere în mine şi a 
acţiona prin alegere. Am folosit încrederea ca pe o 
scuză de a nu face o alegere până nu aş D fost 
nevoit. Poţi să faci puţină lumină în problema asta 
sau să-mi dai câteva sugestii pentru a simplifica 


situaţia? 


SAINT-GERMAIN: Cred că deja ţi-ai răspuns 
la propria întrebare! Aceasta este într-adevăr una 
dintre cele mai mari provocări. pentru că 
oamenilor le este frică să facă alegeri, până nu au 
încredere în situaţie. Şi asta conduce în general la 
o analiză mentală a situaţiei, care duce la blocarea 
încrederii, care duce la a nu face o alegere. Vedeţi 
cât de frumos lucrează toate împreună? 

Ştiţi ce este Încrederea? încrederea 
înseamnă să sari în piscină, fără să te îngrijorezi 
cât de rece este apa, sau cât de adâncă, sau ce 
monştri sunt înăuntru. Asta înseamnă încrederea. 
Dar vestea bună este că e propria ta piscină. Toţi 
monştri dinăuntru sunt ai voştri, dacă cineva face 
pipi în piscină, acela eşti doar tu, şi temperatura 
este temperatura propriei tale inimi. 

Ce aveţi de pierdut, Shaumbra? săriţi în 
propria voastră piscină. Aveţi încredere în voi. 
Apoi fiţi îndrăzneţi şi curajoşi şi faceţi câteva 
alegeri. Începeţi să alegeţi, dar nu de la nivelul 
disperării umâne. Faceţi alegeri mari. „Aleg să fiu 


un mare pictor”. „Aleg să scriu cărţi”. „Aleg să fiu 


fericit”. „Aleg să călătoresc în jurul lumii”. Ceea 
ce vă spun este că alegerile ar trebui făcute dintr- 
o stare a bucuriei şi creaţiei, nu din nevoie şi 
disperare. 

Începeţi să faceţi alegeri şi apoi nu vă staţi 
singuri în cale. Tocmai v-aţi energizat pentru a 
începe să aduceţi înăuntru energiile care fac să se 
întâmple lucrurile, v-aţi acordat astfel încât 
energiile potrivite să poată veni. Pe măsură ce 
aceste energii vin, înţelegeţi că ar putea fi mai 
minunat decât ce aţi ales iniţial sau decât aţi 
gândit că veţi crea şi va diferi, probabil, de ce v-aţi 
aşteptat. Am spus mai devreme „Nu limitați 
rezultatul”.  Eliberaţi aşteptările, astfel încât 
alegerile, creaţiile şi măiestria voastră să fie 
minunate. 

ÎNTREBAREA 5: De unde să încep? Ştiu că 
oamenii care conduc seminariile sau cursurile pe 
care le urmez pot deveni Maeştri, sunt mari 
Maeştri în alte dimensiuni. Cum să fac să pot 
deveni şi eu Maestru. De unde să încep? 

SAINT-GERMAIN: Excelent. De unde să 


începi? De unde vrei! Dar vezi, important este să 
începi. Nu vreau să supralicitez, când şi cum să 
începi, se va întâmpla ca o oportunitate de a 
manifesta un potenţial natural aflat în interiorul 
tău. S-ar putea să apară ceva, de exemplu, în ziua 
următoare, pentru că, odată pusă întrebarea „De 
unde ar trebui să încep”, oportunitatea apare. Aşa 
că înţelegeţi, în primul rând, că oportunitatea va fi 
acolo şi vă va oferi un punct din care să porniţi, un 
punct de lansare. Nu are importanţă de unde 
apare sau ce înseamnă, important este să faci 
alegerea, pentru a începe procesul. 

Aţi putea spune că a început deja, dacă aţi 
ales să fiţi Maestru. Dacă alegeţi doar să vă 
gândiţi cum să fiţi Maestru, să contemplaţi cum e 
să fii Maestru, atunci, aceasta va fi sfera alegerilor 
şi potenţialelor voastre. Dar dacă spuneţi cu 
adevărat „Sunt pregătit să fiu Maestrul”, atunci 
nu contează de unde începe procesul. Se va 
desfăşura natural, simplu şi elegant pentru fiecare 
în propria cale. 


A 


În momentul acesta apare înțeleptul 


învăţător Maestru, dar nu există nicio formulă 
pentru asta. Vă dau indicii şi puncte de discuţie în 
această carte. Nu contează dacă începeţi de la 
pagina I s-au pagina 100. Contează doar că intraţi 
în energie şi apoi îi permiteţi să se desfăşoare. 

Pe măsură ce învăţaţi asta, pe măsură ce 
tuturor din grupul Shaumbra li se da 
oportunitatea să transmită învăţăturile acestei 
cărţi asiguraţi-vă că nu fixaţi prea multe metode, 
proceduri sau procese. Se face individual, cu 
fiecare student, de la caz la caz. Lăsaţi-i să 
înceapă de oriunde. 

ÎNTREBAREA 6: Ce exerciţii, de exemplu, 
poţi face cu studenţii pentru a-i ajuta să descopere 
diferitele straturi? 

SAINT-GERMAIN: Ce poţi face cu studenţii 
tăi - cu tine chiar - să înţeleagă sau să perceapă 
toate straturile? Primul lucru este să ştii că există 
mai multe straturi. Dacă, privind acea roca îţi spui 
„E doar o rocă”, ei bine, priveşti sau percepi doar 
un strat. 


Haideţi să folosim ca exemplu roca. Un loc 


bun, din care să începi, este să-i faci să se uite la 
roca şi s-o definească. Apoi puneţi-i să miroasă 
rocaveţi spune „Ei bine, rocile nu miros, sunt 
roci!” Ah, rocile au un miros şi acel miros - unii 
dintre voi, chiar numesc asta aromoterapie - poate 
declanşa alte straturi şi nivele. Puneţi-i să atingă 
roca. Puneţi-i să asculte rocavi se poate părea 
nebunește, dar rocile vorbesc. Nu vorbesc engleza 
sau germana sau olandeza, dar vorbesc, transmit 
energie. 

O dată ce studenţii sau voi descoperiţi 
celelalte straturi la nivelul senzorial, faceţi-i să 
simtă şi la alte nivele. Traversaţi o mare prăpastie 
aici, pentru că le cereţi să meargă de la definit la 
ceva indefinit. Dar faceţi-i să simtă ce altceva 
există în acea roca. Încurajaţi-i să-şi deschidă 
imaginaţia. 

Unul din lucrurile pe care le-am făcut în 
şcolile misterelor din trecut a fost să-i învăţ să-şi 
dirijeze circular o parte din energie, în jurul rocii 
sau al obiectului; apoi să intre înăuntru, iar după 


aceea să se imagineze mergând în alte dimensiuni 


din jurul acestui obiect. Este un exerciţiu de 
imaginaţie. Unii dintre studenţii voştri se vor îndoi 
de ei înşişi şi vor spune „Ei bine, e o nebunie, dar 
în această rocă văd faţa unui om”. Evident, nu 
există faţa unui om în rocă, dar poate ei percep un 
om care a atins acea rocă acum o sută de ani. 
Faceţi-i să-şi deschidă imaginaţia, să realizeze că 
există multe straturi şi nivele şi să înţeleagă că nu 
există răspunsuri greşite. 

Prin acest tip de explorare vor descoperi că 
fiecare obiect - totul - are multe straturi şi nivele 
ataşate şi este fascinant să te joci cu aceste 
straturi. Covorul de sub voi, chiar acum, nu e doar 
un amărât de covor! Conţine energia a mii şi mii 
de oameni care au stat în această cameră înainte. 
Energia lor este acum o parte din compoziţie, din 
textura energetică a covorului. 

Acordaţi-vă permisiunea să simţiţi grupul 
care a fost aici, acum o săptămână sau acum 
câteva săptămâni. Acum un an. Vedeţi, energia lor 
este şi ea aici. Poate percepeţi o întâlnire de 


afaceri foarte plictisitoare. Poate percepeţi un tip 


de întâlnire motivaţională în domeniul vânzărilor 
şi falsitatea ei, natura ei simulată. Totul este acolo. 

Şi lucrul interesant este că, atâta vreme cât 
aveţi încredere în voi înşivă, nu există răspunsuri 
greşite, pentru că s-ar putea nu numai să 
pătrundeţi în energia acelui covor şi a grupului 
care a fost aici, săptămâna trecută, dar puteţi 
folosi acea energie să călătoriţi multidimensional 
în altă parte. Vedeţi, puteţi să alegeţi orice punct, 
orice obiect tangibil şi să-l folosiţi în esenţă, 
pentru a călători prin timp şi spaţiu. 

ÎNTREBAREA 7: Am reacţii fizice puternice 
în relaţia mea cu partenerul. Am dificultăţi în a 
exterioriza, dar şi în a primi iubirea. Aş dori mai 
multă claritate în această situaţie. Mulţumesc. 

SAINT-GERMAIN: într-adevăr La un nivel 
foarte simplu, fundamental, problemele pe care le 
ai în relaţiile de dragoste au legătura cu dragostea 
pe care o ai pentru tine. Ai blocat dragostea în 
interiorul tău.  Întorcându-te la încrederea 
completă în tine, nu se poate să nu ajungi să nu te 


iubeşti pe tine însuţi. Acordându-ţi permisiunea să 


ai încredere, descoperi părţi noi - chiar părţi vechi 
- ale tale, care au fost blocate şi nu poţi face decât 
să te iubeşti şi să te accepţi pe tine însuţi. Când 
ajungi la punctul în care te iubeşti cu adevărat, 
nu-ţi fie teamă să te îmbrăţişezi. Nu-ţi fie teamă să 
te admiri pe tine însuţi. Nu-ţi fie teamă să te 
respecţi pe tine însuţi, pentru ceea ce faci. 
iubeşte-te în toate modurile. 

Ai abuzat multă vreme de tine însuţi şi te-ai 
autoneglijat, dar, o dată ajuns în acest punct, este 
vital să te iubeşti pe tine însuţi. Relaţiile sunt pe 
planul doi, ele tind să funcţioneze de la sine, 
atunci când te iubeşti pe tine însuţi în primul rând. 
Numai când nu te iubeşti, vezi asta reflectat în 
relaţiile dinafară. Aşa că încercarea de a corecta o 
relaţie exterioară, fără existenţa unei relaţii de 
iubire în interior, este zadarnică. Va fi ceva 
temporar 

ÎNTREBAREA 8: Ai vreo sugestie despre cum 
să predai măiestria copiilor; să zicem de 4 - 12 
ani? 

SAINT-GERMAIN: Această carte a fost 


proiectată în aşa fel încât chiar şi cei mici să o 
înţeleagă. S-ar putea să fie nevoie de câteva 
interpretări potrivite vârstei, din partea celor care 
vor preda, dar materialul este la fel atât pentru cei 
mici, cât şi pentru cei nu chiar atât de tineri. 

ÎNTREBAREA 9: Am simţit, în ultimul an şi 
jumătate, o mare presiune în gât. Mă doare fizic, 
chiar şi limba îmi este împinsă în sus şi mă întreb 
dacă m-ai putea ajuta să înţeleg asta? 

SAINI-GERMAINTe voi întreba ce provoacă 
această presiune? 

CEL CARE ÎNTREABĂ 9: Am sperat că mi-ai 
putea spune tu asta, pentru că nu sunt sigur. Cred 
că are de a face cu împuternicirea. 

SAINT-GERMAIN: Şi împuternicirea în ce fel? 
Prin ce activităţi? 

CEL CARE ÎNTREABĂ 9: Cred că are de-a 
face cu comunicarea dar nu pot să-i găsesc cu 
adevărat un loc în interiorul meu. Nu ştiu. 

SAINT-GERMAIN: Ba da, ştii. Doar pretinzi 
că nu ştii pentru că îţi răspunzi la propriile 


întrebări, aproape exact cum aş răspunde eu. Este 


vorba despre comunicare. În primul rând este 
vorba despre împuternicirea propriei voci, nu a 
folosirii vocii altora. Cu alte cuvinte să-ţi spui 
ideile, să împărtăşeşti ceea ce ştii mai curând 
decât să repeţi ce ai auzit de la altcineva. Este 
vorba despre a te exprima pe tine însuţi, esenţa 
ta, care e chiar acolo, înăuntrul tău. În momentul 
acesta. Doar că nu o laşi să iasă la suprafaţă. 

Pe măsură ce îi permiţi să iasă la suprafaţă, 
vei putea, spre exemplu, să vorbeşti sau să cânţi 
în faţa celorlalţi. Poţi să discuţi faţă în faţă cu alţii 
şi nu este un lucru complex, greu de realizat Este 
vorba pur şi simplu de a permite vocii tale să iasă 
la suprafaţă. Energia a fost blocată şi doreşte să 
iasă la suprafaţă. Blocajul tău de la nivelul gâtului, 
semnifică existenţa unui imens potenţial ce poate 
ieşi la iveală prin voce şi prin comunicare. Aşa că 
lasă-l să iasă la suprafaţă. Nu te gândi prea mult 
la asta, fă-o doar Spune Da", 

ÎNTREBAREA 10: Mi-ar plăcea să ştiu mai 
mult despre integrarea energiilor masculine şi 


feminine. Ce putem să facem pentru asta? Şi poţi 


să ne dai câteva direcţii? Mulţumesc. 

SAINI-GERMAIN: Pui o întrebare excelentă 
despre integrarea propriului tău masculin şi 
feminin. Acestea sunt două energii care au fost 
separate atât timp cât energia însăşi a fost 
separată dual. Când energia s-a separat în 
elemente de lumină şi întuneric, negativ şi pozitiv, 
ea a fost divizată şi în masculin şi feminin, iar 
această separare a făcut parte din compoziţia 
identităţii celor din tărâmurile angelice, precum şi 
din realitatea umană. Când veniţi în viaţa umană, 
în general, luaţi o formă foarte expresivă, foarte 
pronunţată, fie masculină, fie feminină. 

Este timpul ca aceste energii să se 
reunească, iar acest lucru este foarte apropiat de 
iubirea, acceptarea de sine. Nu mai trebuie să 
purtaţi rana lui Isis, care este sentimentul 
eşecului, sentimentul că aţi dezamăgit pe cineva; 
şi nu mai trebuie să purtaţi energia lui Adam, 
sentimentul că trebuie să apăraţi şi să protejaţi. În 
Noua Energie acestea se reunesc. 


Respirația este o parte importantă. 


Înțelegerea simplă a faptului că sunteţi deopotrivă 
masculin şi feminin este o parte foarte importantă. 
Şi înţelegerea faptului că aceste două energii vor 
să se reunească una cu cealaltă este importantă. 
Nu trebuie să le forţaţi, pentru că ele aleg să se 
reunească acum. Este vorba despre a permite pur 
şi simplu acest proces. 

ÎNTREBAREA I I: întrebarea mea este despre 
bunăstare. E contradictoriu ce ai spus despre a 
avea un servitor care are grijă de tine şi în acelaşi 
timp să fii independent. Deci e o mare contradicţie 
şi mă întreb dacă să mă întorc la vechile obiceiuri 
de a nu-mi purta de grijă şi să-mi găsesc pe 
altcineva care să o facă pentru mine. 

SAINT-GERMAINTrebuie să fii mult mai clar. 
Ce vrei să întrebi mai exact? înţelegem că simţi 
contradicţia, dar ce ai dori să ştii? E vorba despre 
bunăstare? Este vorba despre a fi în serviciu? 

CEL CARE ÎNTREABĂ I I: Eu creez 
bunăstarea prin altcineva. De fapt altcineva îmi 
furnizează mulţi bani, astfel încât nu trebuie să... 

SAINI-GERMAIN: îţi voi cere să te opreşti 


aici. Tu creezi bunăstarea. Direct sau indirect - nu 
contează. Dacă eşti cu cineva bogat, însămnă că ai 
ajutat la crearea acestei situaţii şi pentru tine, 
astfel încât şi tu eşti bogat. O parte din negare 
este că spui că nu eşti bogat, ci altcineva este. Eşti 
foarte bogat dacă alegi asta. Tu dai puterea 
altcuiva, când spui că nu ai creat această 
minunată situaţie. 

CEL CARE ÎNTREABĂ I I Tu spui că renunţ la 
putere? 

SAINT-GERMAIN: Voi vorbi foarte simplu aşa 
încât toată lumea să înţeleagă. Există bunăstarea 
în viaţa ta? 

CEL CARE ÎNTREABĂ II: Da. 

SAINT-GERMAIN: Am terminat discuţiallu ai 
creat-o. De ce te complici atât, de ce încerci să 
supra-analizezi? Ai bunăstarea în viaţa ta? 

CEL CARE ÎNTREABĂ I I: Da. 

SAINT-GERMAIN: Tu ai creat-o... sau am 
creat-o eu pentru tine? CEL CARE ÎNTREABĂ I I: 
Nu, presupun că eu am făcut-o. 

SAINI-GERMAIN: Presupun! Deci asta vrem 


să spunem despre lucruri care sunt elegant de 
simple. Te complici prea mult. Tu ai creat-o. Acum, 
dacă descoperi că asta este o problemă şi că 
există implicaţii - emoţionale sau alte tipuri de 
relaţii - asta schimbă situaţia. 

CEL CARE ÎNTREABĂ I I: Nu mai există. Au 
fost la început, dar cred că am terminat. 

SAINT-GERMAIN: Eşti un creator strălucit Te 
admir! 

ÎNTREBAREA 12: Poţi să ne spui ceva despre 
afacerea pe care eu şi soţul meu am început-o? De 
ce pare că nu funcţionează? 

SAINT-GERMAIN: Există numeroşi factori 
aici. Amândoi aveţi un pic de teamă, un pic de 
anxietate referitor la această afacere. Există multe 
altele în joc. Te implici prea mult în această 
afacere, în diverse moduri, aşa că apare teama de 
eşec şi această teamă de eşec în sine contribuie la 
apariţia potenţialului de eşec sau cel puţin 
limitează succesul. 

Sunteţi creatori străluciți, deşi, câteodată, 


creaţi lucruri pe care nu le doriţi. Creați mai mult 


în partea negativă decât în partea pozitivă. Aşa că 
opriţi-vă pentru a vă privi temerile şi a le găsi o 
rezolvare, căci sunt atâtea în joc. Nu doar 
finanţele şi munca grea, ci şi reputaţia voastră, 
renumele... Priviţi acea teamă şi întrebaţi-vă dacă 
aţi ales-o. Întrebaţi dacă vă aparţine cu adevărat, 
întrebaţi-vă dacă vreţi să vă aparţină. Dacă nu, 
eliberaţi-o. 

Ne întoarcem din nou la premisa acestui 
concept de a fi Maestru: E timpul să aveţi 
încredere în voi. Aveţi încredere în ceea ce faceţi 
şi eliberaţi aşteptările pe care le aveţi în privinţa 
rezultatului. Adeseori, mai ales atunci când 
începeţi o afacere, aveţi aşteptări în sensul că veţi 
obţine un anumit nivel al vânzărilor sau al 
clientelei. 

Dacă  renunţaţi la aceste aşteptări şi 
permiteţi pur şi simplu experienţei să aibă loc, veţi 
descoperi o mulţime de alte bogății în ceea ce 
faceţi. Chiar dacă s-ar putea să nu pară un succes, 
se vor întâmpla însă multe alte lucruri ce devin 


parte din proces. 


Vă voi încuraja să respiraţi de-a lungul 
acestui proces. Începerea unei afaceri, actul de 
creaţie vor provoca întotdeauna apariția 
problemelor esențiale, iar în cazul pe care-l 
discutăm, vedem că cea mai mare problemă este 
teama de eşec. 

ÎNTREBAREA 13: Mai devreme ai vorbit 
despre forță versus flux. Întrebarea mea se referă 
la forța interioară. Pe de o parte simt o puternică 
forță interioară de a-mi urma pasiunea, de orice 
tip. Pe de altă parte, simt fluxul care spune „Bine, 
va veni, când va veni”. Aşa că are loc o oarecare 
luptă interioară şi aş dori mai multă clarificare în 
privinţa asta. 

SAINI-GERMAIN: Există o diferenţă între 
forţă şi dorinţă. Dorinţa are viaţă în ea, are 
pasiune, are un sentiment de expansiune. Forţa, 
pe de altă parte, este o energie revendicativă. 
Cerând anumite lucruri, cerând un anumit 
rezultat, pretinzând să se întâmple într-un anumit 
fel, împingând şi forțând ca lucrurile să se 


întâmple. 


Aşa că îţi spun să discerni între forţă şi 
dorinţă, Alegerile tale vor intra în zona fluxului, a 
curgerii, situate în alt plan decât cel al forţei, al 
strădaniei de a face să se întâmple. Dacă afli că, 
încercând să realizezi ceva, trebuie să forţezi 
totul, că totul este muncă asiduă, atunci mai uită- 
te încă o dată la modul în care laşi energia să 
curgă întru pasiunea ta, întru dorinţele tale şi la 
cât de sincer eşti faţă de această pasiune şi 
dorinţă. Ştim că este o nuanţă mică, dar înţelegi 
diferenţa? 

CEL CARE ÎNTREABĂ 13: Da, înţeleg. Ştiu 
că nu este forţă, este dorinţă şi pot simţi că e cu 
adevărat acolo. Pe de altă parte, pare a fi ceva 
care îmi spune „Bine, aşteaptă, va veni”. E încă o 
luptă interioară, şi cum să te descurci cu ea? 

SAINT-GERMAIN: Este un lucru foarte dificil 
şi despre asta e vorba în măiestrie. Simţi apariţia 
dorinţei şi pasiunii şi, deşi este puternică, nu e de 
tipul forţei luptătoare de care vorbeam. Deci, 
pasiunea puternică şi dorinţa îşi fac apariţia şi 


apoi faci o alegere: Vrei să continui asta? 


Pasiunea va rămâne cumva în afară sau 
intangibilă până când vei face acea alegere 
conştientă de a o transpune în expresie. Când faci 
alegerea de a-i permite să fie transpusă în 
expresie, va curge în viaţa ta fără prea mult efort. 
Curge în tine pe măsură ce faci această alegere şi 
va atrage în mod natural energiile care să ajute 
acestei curgeri. Ştiu că este o nuanţă subtilă; dar 
în momentul acesta aş spune că cel mai important 
lucru este să faci acea alegere cu încredere, 
pentru ceea ce eşti pregătit să o aduci cu adevărat 
în această realitate. 

ÎNTREBAREA 14: Ce ne poţi spune despre 
adolescenţi şi tineri? De ce au atâtea talente şi 
totuşi par atât de blocaţi, ca şi cum nu se pot 
mişca în această energie? 

SAINT-GERMAIN: Energia, acum, aşa cum 
ştiţi, poate fi foarte dificilă. Este o energie de 
tranziţie şi, adesea, tinerii aşteaptă ca energiile să 
se aşeze puţin înainte de a intra în ele. Ei pot simţi 
că lucrurile trec de la un tip de energie, o energie 


vibraţională, la ceva nou, o energie expansională, 


şi nu vor să fie confuzi începându-şi munca şi 
exprimându-şi talentele într-o energie 
vibraţională. Ei aşteaptă, de fapt, ca energia 
expansională să fie mai bine integrată. De aceea 
se află aici şi nu este nevoie să-i împingeţi. Ştiu că 
sunt frustraţi din când în când, dar ajutaţi-i să 
înţeleagă, chiar prin această carte, că procesul are 
loc. Asta are de asemeni de-a face cu acceptarea a 
tot ce este. Să accepte că ştiu ei înşişi, la un 
anume nivel, de ce aşteaptă.: 

ÎNTREBAREA 15: Am încercat de multă 
vreme să-mi dezvolt munca şi nu am reuşit. Cred 
că am ales demult să fac asta, dar încă nu se 
întâmplă. De ce este atât de dificil să răspunzi la 
întrebarea „Ce faci”? 

SAINT-GERMAIN: Deci, ce faci? 

CEL CARE ÎNTREABĂ 15: Ei bine, am 
început să-i învăţ pe muzicieni, cum să depăşească 
problemele fizice, prin a-şi simţi mai mult corpul, 
să conştientizeze mai mult corpul şi acum încerc 
să-i învăţ şi pe oamenii care nu sunt muzicieni. 


Dar nu am niciodată o poveste frumoasă care să le 


explice ce fac. În predare sau când am un curs, 
este foarte plăcut şi nu am probleme cu discursul. 
Dar să fac această activitate vizibilă şi să-mi câştig 
existenţa din ea nu funcţionează. Am creat chiar şi 
un logo, pe care l-am desenat acum trei ani. Le-am 
cerut oamenilor să mă ajute tehnic, să-l lucreze pe 
calculator şi ori au demisionat, ori nu au fost 
interesaţi, ori mi-au spus să găsesc o altă formă 
pentru că nu se tipărea bine. Am crezut că era 
echipamentul de vină, dar curând m-am întrebat 
dacă nu cumva este ceva greşit cu energia 
logoului? 

SAINI-GERMAIN: Da, este, Creaţia se face 
mai întâi în tărâmurile etherice, numite câteodată 
tărâmurile cristaline. Ea nu începe în această 
dimensiune. Colindaţi noaptea, adunaţi lucruri 
precum talente din vieţile trecute, experienţe din 
această viaţă şi mergeţi apoi în ceea ce vom numi 
bucătăria cristalină, unde începeţi să puneţi 
ingredientele laolaltă, să le amestecați, ca un 
creator strălucit ce sunteţi. Acesta este momentul 


în care pasiunea şi dorinţa încep să crească din 


nou aici. În realitatea umană, pentru că ştiţi că 
puneţi la cale această minunată creaţie. Apoi, 
începeţi s-o aduceţi pe 

Pământ, prin idei, să aduceți esenţa, 
conceptul. Iubirea şi energia voastră creatoare 
sunt deja plasate în creaţie. 

Dar se întâmpla un lucru ciudat când 
creatorii o aduc în această realitate: Ei au tendinţa 
s-o controleze. Tind să aibă aşteptări foarte bine 
definite în privinţa succesului, idei foarte bine 
definite despre cum ar trebui să funcţioneze, cine 
ar trebui implicat, cât de mare ar trebui să fie, cât 
de des ar trebui să se întâmple. Aduc la suprafaţă 
toate aceste probleme de control tipic umane. 

Eşti un creator minunat - dar eşti un şi mai 
bun controlor. Acesta este un aspect al tău, despre 
care ai venit aici să înveţi, să înveţi cum să te 
eliberezi de toate aceste controale. Ce se întâmplă 
când controlezi ceva? Restricţionezi curgerea. 
Diminuezi potenţialul expresiei înseşi a creaţiei. 
Partea tristă este că, deoarece ai con trolat-o prea 


mult, ai idei foarte definite despre ceea ce 


gândeşti că ar trebui să fie cu exactitate, şi astfel 
ai limitat curgerea în această realitate a imaginii 
de ansamblu, a marii tale creaţii. Ai controlat şi 
îngustat canalul atât de mult, încât nu pot veni 
toate informaţiile în această realitate. Vezi tu, îţi 
sufoci singur propria ta creaţie. Şi este o 
strălucită creaţie, mi-aş fi dorit să fie a mea. Există 
însă aspecte ale ei ce nu au putut veni încă pe 
Pământ. 

Eliberează întreaga idee acum. Elibereaz-o - 
nu spun doar un pic sau oarecum. Elibereaz-o 
complet. Este încă a ta, tu i-ai dat naştere, dar 
acum las-o să vină la tine, pe o nouă şi diferită 
cale, ce va avea un nou sens pentru tine. Poate va 
fi chiar împachetată şi prezentată altora într-un fel 
diferit. 

Fii mândru şi bucuros de creaţia ta, dar n-o 
controla atât de mult. 

CEL CARE ÎNTREABĂ 15: Voi fi capabil să 
trăiesc din asta, în momentul în care ies din 
această situaţie? 

SAINTGERMAIN: îţi voi cere să te eliberezi 


până şi de acest control. Ştiu că partea ta umană 
vrea să ştie, dar din nou, ar fi o limitare să plasezi 
acest scop financiar 

Hai să zicem aşa: Vei fi capabil să trăieşti din 
asta. Acum, vrei şi acest lucru? Cele două trebuie 
să fie împreună? Vrei să fie împreună? N-o limita, 
nu încerca să fii Maestru, pornind de la nevoite 
tale umane. Nevoite umane au singure grijă de 
ele, sunt mulţi care au experimentat deja asta. O 
dată ce au renunţat la concentrarea pe nevoite 
umane şi au perfecţionat, în schimb, expresia lor 
creatoare, nevoite umane şi-au găsit rezolvarea. 
Cine ştie de unde vor veni banii? Vor fi acolo, pur 
şi simplu. Când eşti în pasiunea ta, aşa cum poate 
fi şi această lucrare pentru tine, restul se rezolvă 
de la sine. 

Ia-o de la capăt. Du-te înapoi în tărâmurile 
cristaline, în bucătăria ta cristalină. Agită tigaia 
un pic mai mult, dă drumul la foc, miroase esenţa 
creaţiei tale, vino înapoi pe Pământ, fă alegerea de 
a o aduce aici - şi după aceea dă-i permisiunea să 


vină în felul ei, în modul cel mai înalt. 


ÎNTREBAREA 16: Am ştiut care este 
pasiunea vieţii mele încă de când eram copil, dar 
se pare că am ales o viaţă ce a pus multe 
obstacole în cale şi m-a împiedicat să o urmez. 
Acum sunt într-o situaţie în care am dureri acute 
de urechi şi de cap, legate probabil de 
incapacitatea mea de a mă consacra pasiunii mele. 
Ai putea oare să-mi spui ceva despre asta? - 
pentru că m-am săturat. 

SAINT-GERMAIN: într-adevăr  Excelentă 
întrebare: pentru că se aplică tuturor Shaumbra. 
Fiecare dintre voi aţi venit în această viaţă cu 
pasiuni ale sufletului şi dorinţe la mai multe 
nivele. Amintiţi-vă că, aşa cum v-am spus, fiecare 
lucru are faţetele sale, chiar şi pasiunile, pasiunile 
sufletului. Puteţi să priviţi pasiunea sufletului din 
multe unghiuri şi să descoperiţi multe elemente 
diferite în această pasiune. Când eratt mici aţi 
simţit sau aţi experimentat o anume faţetă sau un 
unghi al pasiunii sufletului, lucru care a marcat 
fiecare parte a voastră, aşa că aţi urmat-o şi aţi 


păstrat-o ca pe un vis. Dar există alte aspect ale 


aceleiaşi pasiuni a sufletului, pe care nu le-aţi 
explorat încă şi acum ar fi un minunat moment s-o 
faceţi. 

Cum procedaţi? Pătrundeţi pur şi simplu în 
sentimentele voastre. Ce v-ar plăcea să faceţi? Ce 
vă face mare plăcere? Ce va împlineşte? Acum, vă 
rog pe toţi cei care exploraţi-Ipasiunile sufletului 
să nu includeți alţi oameni sau alte ţări, lumea sau 
planeta în acest studiu. Poate fi adesea o falsă 
motivaţie într-o pasiune. Dacă spuneţi „Vreau să 
fac această muncă, pentru că asta va salva 
lumea”, îmi pare rău, vă lipseşte compasiunea şi 
vă duceţi înapoi în vechea energie a martirizării. 
Cel mai mare serviciu pe care-l puteţi face lumii 
este să fiţi voi înşivă. 

Repet: Cel mai mare serviciu pe care-l puteți 
face lumii este să DU voi înşivă. 

Când este vorba despre pasiunea sufletului. 
Înţelegeţi că pasiunea de când eraţi mic s-a 
schimbat. S-a schimbat enorm, datorită erei în 
care sunteţi acum, era Noii Energii. Este conținută 


în acelaşi cristal al pasiunii originale, dar acum 


priviţi printr-o faţetă diferită. 

Durerile de cap şi celelalte dureri fizice sunt 
temporare. Este pur şi simplu partea corpului 
vostru care manifestă acest sentiment de blocare. 
Aşa cum am spus mai devreme, ori de câte ori 
aveţi dureri fizice, mergeţi şi  exploraţi-le, 
acceptaţi-le, simţiţi-le. Sunt acolo pentru un motiv 
şi încearcă să vă spună ceva - poate că e timpul să 
vă deblocaţi. Veţi descoperi că poate dispărea şi 
nu va mai reveni atâta vreme cât luaţi în seamă 
noua pasiune a sufletului, noua voastră dorinţă. 

ÎNTREBAREA 17: Aş vrea să întreb ceva 
despre căsnicia mea. Este un mariaj dificil, soţul 
meu nici nu ştie măcar că sunt aici, la workshop. 
Ani de zile m-am simţit în siguranţă în căsnicia 
mea, cu familia şi copii mei, dar de aproape doi 
ani am simţit că este altceva în mine - dar nu ştiu 
ce este. Nu ştiu cum să fac, cum să aflu ce este în 
mine. Caut să văd cine sunt, mă caut pe mine. 

SAINTGERMAIN: într-adevăr şi te admir 
pentru asta, nu mulţi oameni o fac. Continuă. 

CEA CARE ÎNTREABĂ 17: Da, sunt obişnuită 


să fac lucruri vechi, pentru că-mi sunt familiare, 
dar acum simt că trebuie să fac lucruri noi, să am 
experienţe noi, dar nu ştiu cum s-o fac. Nu ştiu 
încotro ar trebui să pornesc. 

SAINI-GERMAIN: Problema nu este relaţia 
sau familia, aceasta e doar un fel de a-ţi semnala 
propria agravare a situaţiei. Îţi voi recomanda să 
cauţi o cale, să ai propriul tău loc unde să trăieşti, 
minim trei luni de zile, cel mai bine şase luni. Poţi 
să explici membrilor familiei tale cât de mult ţii la 
ei şi cât de mult îi iubeşti, dar că ai nevoie să ai 
propriul tău spaţiu acum. 

Acum, nu-ţi găsi motive că nu poţi face asta 
din raţiuni economice sau altceva; sunt doar 
scuze. E un strigăt disperat al sinelui tău că ai 
nevoie de propriul tău spaţiu, de spaţiul tău sigur 
în care să înfloreşti. Există o presiune în tine 
acum, în energia ta eterică, ce-şi va face curând 
apariţia în energia ta fizică. E o presiune că 
trebuie să înfloreşti, să te deschizi, dar simţi că n- 
o poţi face acolo unde eşti acum. lar dacă te-ai 


muta cu prieteni sau cu alte rude, nici asta nu ţi-ar 


fi de folos. Tu ai nevoie în special de spaţiul tău 
propriu. 

O dată ce eşti acolo, vei şti exact ce să faci, 
cum să-ţi petreci timpul cu tine însăţi - mult 
meritatul timp cu tine însăţi - şi vei avea o 
perspectivă diferită asupra relaţiei tale cu familia 
şi cu tine însăţi. Dar vreau să-ţi fie foarte clar că 
ceea ce trebuie să faci faci pentru tine, astfel încât 
nu vor fi repercusiuni fizice şi nu se va stoca 
energie în corpul tău fizic, care să provoace vreun 
dezechilibru, care să te incomodeze mai târziu. 
Este important să ai propriul tău spaţiu. Insist pe 
asta. 

CEA CARE ÎNTREABĂ 17; Noaptea mi-e 
foarte frică să fiu singură şi să fac ceva singură, 
pentru că sunt obişnuită ca soţul meu să fie lângă 
mine şi, având pe cineva acolo, mă simt în 
siguranţă. Dar... 

SAINT-GERMAIN: în siguranţă şi sufocată. 

CEA CARE ÎNTREABĂ 17: Da. Există însă, 
într-adevăr, şi sentimentul că vreau propriul meu 


spaţiu, în care pot sta cu mine însămi. 


SAINT-GERMAIN: Da. În acel loc, vei vedea, 
pentru o scurtă perioadă de timp, că vor ieşi la 
iveală câteva spaime, dar nu sunt atât de mari. Vei 
găsi o mare încântare, de fapt, să ai acest timp 
pentru tine şi să asculţi muzica pe care o vrei, sau 
să stai în linişte deplină, sau să citeşti, sau oricare 
dintre aceste daruri pe care nu ţi le-ai oferit De 
însăţi, l-ai servit pe alţii, acum e timpul să laşi 
energia să vină să te servească pe tine. 

Şi îţi spun foarte clar asta: Nu fă 
compromisuri! Nu face doar jumătate de drum. 
Este foarte important. Aminteşte-ţi, nu este vorba 
de familia ta aici, este vorba despre tine. Percepi 
câteva dificultăţi cu familia ta, dar dificultăţile 
provin, în realitate, de la sinele tău, care plânge să 
i se dea atenţie. 

CEA CARE ÎNTREABĂ 17: Fiica mea are un 
copilaş de o lună şi jumătate şi pentru prima dată 
sunt bunică, aşa că şi asta mă preocupă. Ştiu că 
trebuie să am timp cu mine, dar sunt foarte 
curioasă în legătură cu noua viaţă, cu noul copil. 

SAINT-GERMAIN: Oh, continuă să comunici 


şi să fii parte din familia ta, dar întotdeauna 
întoarce-te la propriul tău spaţiu, la sfârşitul zilei. 
Trezeşte-te în propriul tău spaţiu la prima oră a 
dimineţii. Bineînţeles, adu-l pe copil să se joace şi 
fă toate celelalte lucruri pe care eşti obişnuită să 
le faci, dar e nevoie de propriul tău spaţiu. Aşa 
cum am spus, eşti ca o floare, gata să înflorească, 
dar în actuala situaţie nu poţi înflori aşa cum ai 
nevoie. 

Mai presus de toate, vom încheia această 
întâlnire aşa cum am început-o: cu încrederea în 
sine. Simpla, compasională şi totala încredere în 
voi înşivă, Aceasta este calea Maestrului Noii 
Energii. 


Sunt un Maestru şi voi sunteţi de asemenea. 


